open-index/open-wikipedia-markdown huggingface dataset:
പോളി സൈലോക്സേൻ

**സിലിക്കൺ പോളിമറുകൾ ** എന്ന് പൊതുവെ അറിയപ്പെടുന്ന **പോളി സൈലോക്സേൻ** പോളിമറുകളിലെ ശൃംഖലകൾ സിലിക്കൺ മൂലകവും, ഓക്സിജനും ഇണക്കിച്ചേർത്ത് ഉണ്ടാക്കിയവയാണ്. 

## രസതന്ത്രം
ക്ലോറോസിലേൻ അഥവാ ആൽക്കോക്സി സിലേൻ എന്നിവയിൽ നിന്ന് ഹൈഡ്രോളിസിസ്, കണ്ടൻസേഷൻ എന്ന രണ്ടു സ്റ്റെപ്പുകളിലൂടെയാണ് പോളിമറീകരണം നടക്കുന്നത് 

**''n'' Si(CH<sub>3</sub>)<sub>2</sub>Cl<sub>2</sub> + ''n'' H<sub>2</sub>O → [Si(CH<sub>3</sub>)<sub>2</sub>O]<sub>''n''</sub> + 2''n'' HCl
**

## ഉപയോഗമേഖലകൾ

ബഹുമുഖ ആവശ്യങ്ങൾക്ക് അനുയോജ്യമായ വിധത്തിൽ  ദ്രവാവസ്ഥയിലും, അർദ്ധദ്രവാവസ്ഥയിലും, ഖരാവസ്ഥയിലും  ലഭ്യമാണ്.

***പശകൾ (സീലന്റ്, sealants  ) **
സാങ്കേതികവ്യാവസായിക മേഖലകളിൽ വളരെ പ്രാധാന്യമുളള ഉത്പന്നമാണ് സിലിക്കോൺ സീലന്റുകൾ . പ്രതലങ്ങൾ കൂട്ടിയിണക്കുമ്പോഴുണ്ടാകുന്ന വിടവുകളിലൂടെ (joint) ഈർപ്പവും വായുവും അകത്തു കടക്കാതിരിക്കാനായി സിലിക്കോൺ സീലന്റുകൾ ഉപയോഗിക്കപ്പെടുന്നു. 
  
***കോട്ടിംഗ് റെസിൻ**  
ചൂടും,വെളളവും, രാസവസ്തുക്കൾക്കുമെതിരായി പ്രതലങ്ങൾക്ക് പ്രതിരോധശക്തി നല്കാനായി സിലിക്കോൺ പോളിമറുകൾ അടങ്ങിയ ലേപനങ്ങൾ ഉപയോഗപ്പെടുന്നു. കോൺക്രീറ്റിലും ചേർക്കാം. 
***റിലീസ് റെസിൻ**
വാർത്തെടുക്കാനുപയോഗിക്കുന്ന അച്ചുകളിൽ നിന്ന്  ഉരുപ്പടികൾ പൊട്ടാതെ എളുപ്പത്തിൽ വേർപെടുത്തിയെടുക്കാനായി ഉപയോഗപ്പെടുന്നു. 
***ഫോമിംഗ് റെസിൻ** 
അന്തരീക്ഷയാനങ്ങളിലും, മിസ്സൈലുകളിലും, ദൃഢവും ഭാരം കുറഞ്ഞതുമായ ഭാഗങ്ങൾ നിർമ്മിക്കാനുപയോഗപ്പെടുന്നു. 
***പാചക പാത്രങ്ങൾ **
ബേക്കു ചെയ്യാനും, ആവികയറ്റാനുമായുളള   പാത്രങ്ങൾ , കരണ്ടികൾ
***ഡ്രൈ ക്ലീനിംഗ് **
അഴുക്കു നീക്കിയെടുക്കാനുളള ലായകമായി ഉപയോഗിക്കുന്നു ( cleaning agent)
***ചികിത്സാരംഗത്ത്**
മനുഷ്യശരീരത്തിനകത്തും പുറത്തും  ഹാനികരമായതോ, അഹിതമായതോ ആയ യാതൊരുവിധ പരിണാമങ്ങളോ പ്രക്രിയകളോ സിലിക്കോൺ പോളിമറുകളിൽ നിന്ന് ഉണ്ടാകുന്നില്ല എന്ന കാരണത്താൽ പല വിധത്തിലും പ്രയോജനപ്പെടുന്നു. 
***സിലിക്കൺ റബ്ബർ **
വളരെ താഴ്ന്നതും ഉയർന്നതുമായ താപനിലകളിൽ പ്രയോഗിക്കാം, കാറ്റും വെളിച്ചവും ഈർപ്പവും ഒന്നും തന്നെ ഈ വിഭാഗംറബ്ബറുകളെ പ്രതികൂലമായി ബാധിക്കുന്നില്ല. 
## അവലംബം
 
വർഗ്ഗം: പോളിമറുകൾ
സെന്റ് തോമസ് ഇവാഞ്ചലിക്കൽ സഭ

കേരളത്തിലെ  ഒരു എപ്പിസ്കോപ്പൽ സഭയാണ് **സെന്റ് തോമസ് ഇവാഞ്ചലിക്കൽ സഭ** (St. Thomas Evangelical Church of India). മാർത്തോമാ ക്രിസ്ത്യാനി ചരിത്രപാരമ്പര്യത്തിൽ ഉള്ള ഈ സഭ 1960-കളിൽ മാർത്തോമ്മാ സഭയിൽ നിന്നു വേർപെട്ട് രൂപീകരിച്ചതാണ് . പത്തൊൻപതാം നൂറ്റാണ്ടിൽ മലങ്കര സഭയിൽ ഉണ്ടായ നവീകരണ തർക്കങ്ങളിലും പിന്നീടുണ്ടായ പിളർപ്പിലും മാർത്തോമ്മ സഭയുടെ ഭാഗമായി നിന്ന ഒരു വിഭാഗം ആളുകൾ 1961-ൽ അന്നത്തെ മാർത്തോമ്മാ മെത്രാപോലീത്ത ആയിരുന്ന യൂഹാനോൻ മാർത്തോമ്മായുടെ വിശ്വാസപരമായ ചില നിലപാടുകളിൽ പ്രതിഷേധിച്ചും, സഭയിലെ പുരോഗമന-പാരമ്പര്യ വാദികൾ തമ്മിലുള്ള തർക്കങ്ങളെത്തുടർന്നും, കെ.എൻ. ദാനിയേൽ എന്ന വ്യക്തിയുടെ നേതൃത്വത്തിൽ മാർത്തോമ്മാ സഭ വിട്ട് പോകുകയും സെന്റ് തോമസ് ഇവാഞ്ചലിക്കൽ സഭ എന്ന പേരിൽ പുതിയ സഭ സ്ഥാപിക്കുകയും ചെയ്തു. 

## രണ്ടാം നവീകരണം
മാതൃസഭയിൽനിന്ന് വേർപെട്ടതിന് ശേഷം ചില അടിസ്ഥാനപരമായ ആചാരങ്ങൾ ഈ സഭയിൽ നവീകരണത്തിന് വിധേയമായി;
*പ്രൈമാ സ്ക്രിപ്ചറായോട് (ബൈബിൾ പ്രഥമം, ഉന്നതം) ചേർന്നുനിൽക്കുന്ന ഉപദേശം  ഉപേക്ഷിച്ച് സോളാ സ്ക്രിപ്ചറാ (ബൈബിൾ മാത്രം) എന്ന സിദ്ധാന്തം സ്വീകരിച്ചു.
*കൂദാശകളുടെ എണ്ണം ഏഴിൽനിന്ന് രണ്ടാക്കി കുറച്ചു (മാമോദീസ, വി. കുർബ്ബാന)
*വി. കുർബാനയുടെ അനുഷ്ഠാനം സ്വിങ്ഗ്ലിയൻ ദൈവശാസ്ത്രത്തിൽ (അപ്പവീഞ്ഞുകൾ പ്രതീകങ്ങൾ മാത്രം) അധിഷ്ഠിതമാക്കി.
*കുർബ്ബാന തക്സാ പരിഷ്കരിച്ചു, സുറിയാനി പദങ്ങളെ ആരാധനയിൽ പൂർണ്ണമായി ഒഴിവാക്കി
*കാനോനിക നോമ്പുകളുടെ ആചരണം നിർത്തി
*ധൂപം, കുരിശ്, മെഴുകുതിരി, പള്ളിമണി തുടങ്ങിയ പല വസ്തുക്കളെയും പള്ളികളിൽ നിന്നും ആരാധനകളിൽനിന്നും ഒഴിവാക്കി
*തിരശീലയും, ത്രോണോസും ഇല്ലാത്ത മദ്ബഹാകൾ ഉപയോഗിക്കുന്നു
*ബിഷപ്പുമാർക്ക് വിവാഹം കഴിക്കുവാനുള്ള അവകാശം കൊടുത്തു
*ബിഷപ്പുമാരുടെ നാമകരണവും, അംശവസ്ത്രങ്ങളും സുറിയാനി പാരമ്പര്യത്തിൽനിന്ന് മാറ്റം വരുത്തി.

## ബിഷപ്പുമാർ
#ബിഷപ്പ് ഡോ. തോമസ് ഏബ്രഹാം (പ്രിസൈഡിങ് ബിഷപ്പ്) 
#ബിഷപ്പ് ഡോ. ഏബ്രഹാം ചാക്കോ
#ബിഷപ്പ് ഡോ. സി.വി. മാത്യു
#ബിഷപ്പ് ഡോ. ടി.സി. ചെറിയാൻ
#ബിഷപ്പ് ഡോ. എം.കെ. കോശി
#ബിഷപ്പ് എ.ഐ. അലക്സാണ്ടർ

## അവലംബം

## പുറത്തേക്കുള്ള കണ്ണികൾ
* സഭാ വെബ്സൈറ്റ് 

വർഗ്ഗം:കേരളത്തിലെ ക്രൈസ്തവ സഭകൾ
വാമനൻ (കാവ്യമീമാംസകൻ)

ഒൻപതാം നൂറ്റാണ്ടിലാണ് വാമനന്റെ ജീവിതകാലം.  
കാവ്യമീമാംസ ചരിത്രത്തിൽ വാമനന് അതിപ്രധാന സ്ഥാനമാണുളളത്.  അദ്ദേഹത്തിനു മുമ്പുളള മീമാംസകർ കാവ്യശരീരത്തെക്കുറിച്ചല്ലാതെ, കാവ്യാത്മാവിനെക്കുറിച്ചു ചിന്തിച്ചിരുന്നില്ല.  ഗുണങ്ങൾക്ക് സർവ്വപ്രധാനമായ സ്ഥാനം വരത്തക്കവിധത്തിൽ നടത്തുന്ന പദരചന കൊണ്ട് സിദ്ധിക്കുന്ന രീതിയാണ് അദ്ദേഹം കാവ്യാത്മാവായി കണ്ടത്.  അലങ്കാരത്തെ വ്യാപകമായ അർത്ഥത്തിൽ സൗന്ദര്യം എന്ന നിർവ്വചിച്ചത് വാമനനാണ് 
( 'സൗന്ദര്യമലങ്കാര-കാവ്യലങ്കാരസൂത്രവൃത്തി 1.1-2) 
രീതിയ്ക്കാണ് വമനൻ പ്രാധാന്യം നല്കിയത്. 
 ('രീതിരാത്മാ കാവ്യസ്യ' കാ. സൂ 1.3.2 
 വിശിഷ്ടപദരചനാ രീതി കാ. സൂ. 1.2.7

## പ്രധാന കൃതി

കാവ്യാലങ്കാരസൂത്രവൃത്തി

വർഗ്ഗം:കാവ്യശാസ്ത്രം
കാവ്യാലങ്കാരസൂത്രവൃത്തി

സൂത്രരൂപത്തിൽ എഴുതപ്പെട്ട ആദ്യത്തെ അലങ്കാരഗ്രന്ഥമാണ് **കാവ്യാലങ്കാരസൂത്രവൃത്തി**.  വാമനനാണ് കർത്താവ്‌
ഉദാഹരണശ്ലോകങ്ങളും പരികരശ്ലോകങ്ങളും ഇതിലുണ്ട്.  അധികരണം എന്ന പേരിൽ അഞ്ചുഭാഗമുളള ഇതിൽ കാവ്യശരീരം, ദോഷം, ഗുണം, അലങ്കാരം , പ്രായോഗികം എന്നിങ്ങനെ ഓരോ അധികരണവും ചെറിയ ചെറിയ അധ്യായങ്ങളായി വിഭജിച്ചിരിക്കുന്നു.

## അവലംബം
ഭാരതീയകാവ്യശാസ്ത്രം-ഡോ ടി ഭാസ്‌ക്കരൻ കേരളഭാഷാ ഇൻസ്റ്റിറ്റിയൂട്ട്

വർഗ്ഗം:കാവ്യശാസ്ത്രം
രീതി

രീതിയ്ക്കു വാമനൻ (കാവ്യമീമാംസകൻ) കാവ്യാത്മാവിന്റെ സ്ഥാനം കൽപ്പിക്കുന്നു('രീതിരാത്മാ കാവ്യസ്യ' -കാ. സൂ 1.3.2).വിശിഷ്ടപദരചനയാണ് **രീതി** എന്ന് അദ്ദേഹം അഭിപ്രായപ്പെടുന്നു('വിശിഷ്ടപദരചനാ രീതി' -കാ. സൂ. 1.2.7)
വൈദർഭി, ഗൗഡീയം, പാഞ്ചാലി-(കാവ്യശാസ്ത്രം) എന്നിങ്ങനെ രീതിയെ മൂന്നായി തിരിക്കുന്നു വാമനൻ.ഇവ യഥാക്രമം  വിദർഭം, ഗൗഡം, പാഞ്ചാലം എന്നീ ദേശങ്ങളിലെ കവ്യങ്ങളിൽ   പ്രചാരമുള്ള രീതി എന്ന നിലയിലാണ് ഈ പേരുകൾ  നൽകുന്നത്.  സമഗ്രഗുണ സമ്പന്നയാണ് വൈദർഭി(സമഗ്രഗുണാ വൈദർഭീ  -കാ.സൂ. 1.2.11).  ഗൗഡീയരീതിയിൽ ഓജസ്സ്, കാന്തി എന്നീ ഗുണങ്ങൾക്ക് പ്രാധാന്യം നല്കണം(ഓജാകാന്തിമതീ ഗൗഡീയാ  -കാ.സൂ. 1.2.12).  മാധുര്യം, സൗകുമാര്യം എന്നീ ഗുണങ്ങൾ പാഞ്ചാലിയിൽ മുറ്റിനില്ക്കും(മാധുര്യസൗകുമാരോയപ്പന്നാ പഞ്ചാലി  -കാ.സൂ. 1.2.13 ).  

## അവലംബം
ഭാരതീയകാവ്യശാസ്ത്രം-ഡോ ടി ഭാസ്‌ക്കരൻ കേരളഭാഷാ ഇൻസ്റ്റിറ്റിയൂട്ട്

വർഗ്ഗം:കാവ്യശാസ്ത്രം
പെന്തക്കോസ്ത് സഭ

പെന്തക്കോസ്ത് ദിവസത്തെക്കുറിച്ചുള്ള ബൈബിൾ അഖ്യാനത്തിനനുസരിച്ച്,  പരിശുദ്ധാത്മാവിലുള്ള ജ്ഞാനസ്നാനം വഴി ലഭിക്കുന്നുവെന്നു കരുതപ്പെടുന്ന, നേരിട്ടുള്ളതും വ്യക്തിപരവുമായ ദൈവാനുഭവത്തിന് ഊന്നൽ കൊടുക്കുന്ന സുവിശേഷാധിഷ്ഠിത ക്രൈസ്തവ വിഭാഗങ്ങളാണ് **പെന്തക്കോസ്ത് സഭകൾ**. പെന്തകോസ്തുകളിൽ മിക്കവരും, പാപവിമുക്തിനേടി രക്ഷപ്രാപിക്കാനായി ഒരോ മനുഷ്യനും യേശുവിനെ കർത്താവും രക്ഷകനുമായി അംഗീകരിച്ച് അവന്റെ നാമത്തിൽ ജ്ഞാനസ്നാനവും പരിശുദ്ധാത്മാവിന്റെ വരങ്ങളും സ്വീകരിക്കണമെന്നു വിശ്വസിക്കുന്നു. ഇവർ മാതാവിനെയോ മറ്റ് വിശുദ്ധന്മാരെയോ ആരാധിക്കുന്നില്ല.
മറ്റു സുവിശേഷാധിഷ്ഠിത സഭകളിൽ മിക്കവയേയും പോലെ പെന്തക്കോസ്തുകളും, വിശ്വാസസംബന്ധിയായ കാര്യങ്ങളിൽ ബൈബിളിന്റെ സമ്പൂർണ ആധികാരികതയിൽ വിശ്വസിക്കുന്നു.

## കേരളത്തിലെ സഭ
പത്തൊൻപതാം നൂറ്റാണ്ടിൽ അമേരിക്കൻ മിഷനറികളാൽ തുടക്കം കുറിക്കപ്പെട്ടു. പെന്തക്കൊസ്ത് വിഭാഗത്തിലുള്ള നിരവധി സഭകൾ കേരളത്തിലുണ്ട്. യുണറ്റഡ് പെന്തകോസ്ത് സഭ (UPC), ഇന്ത്യൻ പെന്തക്കൊസ്തു സഭ(IPC), ചർച്ച് ഓഫ് ഗോഡ്, അസംബ്ലീസ് ഓഫ് ഗോഡ്, വേൾഡ് മിഷൻ ഇവാൻഞ്ചലിസം (WME),ദി പെന്തെക്കോസ്ത് മിഷൻ (TPM), ശാരോൺ ഫെല്ലോഷിപ്പ്, ന്യൂ ഇന്ത്യ ദൈവസഭ, അധികം ശാഖകൾ ഇല്ലാത്ത നിരവധി സ്വതന്ത്ര സഭകൾ,(യഹോവ പെന്തകോസ്ത്ന്യൂ സഭ ),ന്യൂ ജനറേഷൻ  സഭകൾ എന്നുവിളിക്കുന്ന ആഭരണധാരികളുടെ സഭകൾ  തുടങ്ങിയവയാണ് കേരളത്തിലെ പ്രമുഖ പെന്തക്കൊസ്തു സഭകൾ. മറ്റ് ക്രൈസ്തവസഭകളിൽ നിന്നും വ്യത്യസ്തമായി പൂർണമായും ബൈബിൾ അനുസൃത ആരാധനാരീതിയാണ് ഇവരുടേത് എന്നാണ് ഇവർ അവകാശപ്പെടുന്നത്.

## അവലംബം

വർഗ്ഗം:ക്രൈസ്തവസഭകൾ
ഫ്ലൂറോകാർബൺ ഇലാസ്റ്റോമർ

**ഫ്ലൂറോഇലാസ്റ്റോമർ** ,  **ഫ്ലൂറോറബ്ബർ** എന്നീ പേരുകളിലും അറിയപ്പെടുന്ന  ഈ വിഭാഗം ഇലാസ്റ്റോമറുകളുടെ പ്രത്യേകതകൾക്കെല്ലാം കാരണം  ഇവയിലെ ഫ്ലൂറിൻ തന്മാത്രകളാണ്. 1957-ൽ  ഡ്യൂപോൺട് ഏറ്റവും ആദ്യം വിപണിയിലെത്തിച്ച  ഉത്പന്നമാണ് വിറ്റോൺ (Viton® A),. 

## രസതന്ത്രം
ശൃംഖലകളുടെ മുഖ്യകണ്ണികൾ -C-C- ബോണ്ടുകളാണ്.വിനിലിഡീൻ ഫ്ലൂറൈഡിന്റേയും ഹെക്സാഫ്ലൂറോപ്രെപ്പിലീനിന്റേയും കോപോളിമറാണ് വിറ്റോൺ ഏ. ഫ്ലൂറിന്റെ തോത് 66ശതമാനത്തോളം ഉണ്ടാകാം.  വിനിലിഡീൻ ഫ്ലൂറൈഡ്, ഹെക്സാഫ്ലൂറോപ്രെപ്പിലീൻ, ടെട്രാഫ്ലൂറോഎഥിലീൻ എന്നിങ്ങനെ   മുന്ന് ഏകകങ്ങളടങ്ങിയ ടെർപോളിമറാണ് വിറ്റോൺ ബി. ടെട്രാഫ്ലൂറോഎഥിലീനും, പെർഫ്ലൂറോ ആൽക്കൈൽ വൈനൈൽ ഈഥറും അടങ്ങിയ കോപോളിമറാണ്. ശൃംഖലകളെ തമ്മിൽ കുരുക്കിടാൻ ( curing/vulcanization) ഉപയോഗിക്കപ്പെടുന്ന രാസവസ്തുവും അതിന്റെ തോതും ക്രമീകരിച്ച്  വിവിധ ഉപയോഗങ്ങൾക്ക് അനുയോജ്യമായ ഉത്പന്നങ്ങൾ ഉണ്ടാക്കിയെടുക്കാം.   
 
## പ്രത്യേകതകൾ
അതിരൂക്ഷവും പ്രതികൂലവുമായ സാഹചര്യങ്ങളിൽ പോലും (അമിതമായ താപനില,അതി സാന്ദ്രമായ അമ്ല/ക്ഷാര പരിസ്ഥിതി) വളരെ  മെച്ചപ്പെട്ട പ്രവർത്തനം കാഴ്ച വെക്കുന്നു. 

## അവലംബം


വർഗ്ഗം:പോളിമറുകൾ
വർഗ്ഗം : റബ്ബർ
പാങ്ങ്

മലപ്പുറം ജില്ലയിൽ പെരിന്തൽമണ്ണ താലൂക്കിൽ, കുറുവ വില്ലേജിൽ, കുറുവ ഗ്രാമപഞ്ചായത്തിന്റെ പകുതി ഭാഗം വരുന്ന മൂന്ന് ഭാഗവും മലകളാൽ ചുറ്റപ്പെട്ട വിസ്തൃതമായ ഉൾനാടൻ ഗ്രാമമാണ് **പാങ്ങ്**. 
## പേരിനു പിന്നിൽ
ഭൂമിശാസ്ത്രപരമായ പ്രത്യേകതയാണ് പാങ്ങ് എന്ന നാമത്തിനു പിന്നിലുള്ളത്. മൂന്നു ഭാഗവും കുന്നുകളാൽ ചുറ്റപ്പെട്ടു കിടക്കുന്ന ഒരു മട പോലെയാണ് ഈ പ്രദേശം. മട യെ **വങ്ക്** എന്നാണ് പൂർവികർ വിളിച്ചിരുന്നത്. വങ്ക് ലോപിച്ച് പിന്നീട് പാങ്ങ് ആയി മാറി പരിണമിച്ചതാണെന്ന് പറയപ്പെടുന്നു. സഹായം, ദുഃഖം എന്നീ അർത്ഥങ്ങളും പാങ്ങ് എന്നതിനുണ്ട്. കേരളത്തിൽ തൃശ്ശൂരിനടുത്തും, മണ്ണാർക്കാടിനടുത്തും, കാശ്മീരിൽ അനന്തനാഗരിക്കടുത്തും **പാങ്ങ്** എന്ന പേരിൽ സ്ഥലങ്ങളുണ്ട്.  
## ചരിത്രം
സ്വാതന്ത്ര്യ പിറവിക്ക് ശേഷം മലപ്പുറം ജില്ലാ രൂപീകരണം വരെ പാലക്കാട് ജില്ലയുടെ ഭാഗമായിരുന്നു പാങ്ങ് എന്ന പ്രദേശം. വള്ളുവനാട് രാജാവിന്റെ നാലു കോവിലകങ്ങളായിരുന്ന മങ്കട, കടന്നമണ്ണ, ആയിരനാഴി, അരിപ്ര എന്നിവയിൽ മങ്കട കോവിലകത്തിന്റെ ഭാഗമായിരുന്നു പാങ്ങ്. പാങ്ങിന് 78 മൂലകളും കാക്കച്ചോല, പെരുംചോല, കുറുക്കൻചോല എന്നിങ്ങനെ 78 ചോലകളുമുണ്ടെന്ന് പറയപ്പെടുന്നു. ആദിവാസികളുമായി ബന്ധപ്പെട്ട ഒരു ചരിത്രം പാങ്ങിനുണ്ട്. **ചക്കി** എന്ന ആദിവാസിയുടെ രാജ്യമായിരുന്നു ചക്കിയറപ്പാലം. **ചക്കിക്കഴായ** ഇപ്പോഴുമിവിടെയുണ്ട്. ആദിവാസികളുടെ കോട്ടയായിരുന്നു കോട്ടപ്പള്ള. കാക്കച്ചോല പറയരുടെ ആസ്ഥാനമായിരുന്നു. കൊടലിക്കുന്ന് പണ്ടുകാലത്ത് യുദ്ധം നടന്നപ്പോൾ പോരാളികളുടെ കുടലു വീണ സ്ഥലമായിരുന്നവത്രേ. ഉള്ളവന്റേതെടുത്ത് ഇല്ലാത്തവന് നൽകുന്ന മനുഷ്യത്വം നിറഞ്ഞ മോഷണത്തിന്റെ കഥപറയുന്ന കായംകുളം കൊച്ചുണ്ണിയോടു സമാനമായ ചിത്രാമഠത്തിലെ മായനുമായി ബന്ധപ്പെട്ട ഒരു കഥയും പാങ്ങിനുണ്ട്.  പുത്തൻകോട് മേനോന്റെ വീട്ടിൽ വെച്ചായിരുന്നുവത്രേ മായൻ കട്ട സാധനങ്ങൾ വിതരണം ചെയ്തിരുന്നത്. ഭൂമിശാസ്ത്രപരമായി ഒറ്റപ്പെട്ടു കിടന്നിരുന്ന അപരിഷ്കൃത ഗ്രാമങ്ങൾ എന്ന നിലക്ക് പാലക്കാട് ജില്ലയിലായിരുന്ന പാങ്ങിനെ കോഴിക്കോട് ജില്ലയിലായിരുന്ന കരേക്കാടുമായി കൂട്ടിച്ചേർത്ത് പാങ്ങ്-കരേക്കാട് എന്നൊരു പ്രയോഗം മറു നാടുകളിലുണ്ടായിരുന്നു. എസ്.കെ.പൊറ്റക്കാടിന്റെ സൃഷ്ടികളിൽ കയറിക്കൂടിയ ഈ മനോഹര ഗ്രാമം 35 വർഷം മുമ്പ് വരെയും ചികിത്സ, പഠനം, വ്യാപാരം, ഗതാഗതം തുടങ്ങിയ രംഗങ്ങളിൽ പുറം ലോകവുമായി വേറിട്ടു നിൽക്കുകയായിരുന്നു. കാർഷിക രംഗത്തെ അധ്വാനമായിരുന്നു ജനങ്ങളുടെ മുഖ്യ വരുമാന മാർഗ്ഗം.  ഗ്രാമവാസികളുടെ മുഖ്യ വാണിജ്യ കേന്ദ്രമായിരുന്ന കോട്ടക്കലിലേക്കുള്ള വഴി മദ്ധ്യേ ഏത്തം ഉപയോഗിച്ച് പൂള, വാഴ, പച്ചക്കറികൾ എന്നിവ നനക്കുന്നത് ഇപ്പോഴും പതിവാണ്.  തോട്ടങ്ങൾ നനക്കാൻ ഏത്തം പോരാത്തവർ കാളത്തേക്ക് ഉപയോഗിച്ചിരുന്നു.

വൈദ്യുതി, ഗതാഗതം, വാർത്താ വിനിമയം, പഠനം, ചികിത്സ തുടങ്ങിയ മേഖലകളിൽ നല്ല പുരോഗതി കൈവരിച്ച ഒരു ഗ്രാമമാണിത്. ചേണ്ടി പാടം നികത്തിയെടുത്ത പാങ്ങ്-ചേണ്ടി എന്ന പേരിൽ അങ്ങാടിയാക്കി മാറ്റിയിരിക്കുന്നു. ടെലഫോൺ എക്സ്ചേഞ്ച്, സർക്കാർ ആശുപത്രി, എന്നിവയും ഈ ഗ്രാമത്തിൽ ഉണ്ട്.  വളാഞ്ചേരി-മലപ്പുറം, കാടാമ്പുഴ-പടപ്പറമ്പ, പെരിന്തൽമണ്ണ-കാടാമ്പുഴ എന്നീ റൂട്ടുകളിലായി പാങ്ങ് വഴി ധാരാളം ബസ്സുകൾ സർവീസ് നടത്തുന്നതിനാൽ മികച്ച ഗതാഗത സൗകര്യവും പാങ്ങിലുണ്ട്. വിദ്യാഭ്യാസപരമായി വളരെ പിന്നാക്കം നിന്നിരുന്ന ഈ പ്രദേശത്ത് 5 എൽ.പി.സ്കൂളുകളും, 1 യു.പി.സ്കൂളും 1 ഹയർസെകന്ററി സ്കൂളും പ്രവർത്തിക്കുന്നു.

## അവലംബങ്ങൾ

## പുറത്തേക്കുള്ള കണ്ണികൾ

വർഗ്ഗം:മലപ്പുറം ജില്ലയിലെ ഗ്രാമങ്ങൾ
[www.ghsspang.com]
ബുണ്ടെസ്‌ലിഗാ

ജെർമ്മൻ ദേശീയ ഫുട്ബോൾ ലീഗാണ് **ബുണ്ടെസ്‌ലിഗാ** എന്നറിയപ്പെടുന്ന **ഫുസ്ബാൾ-ബുണ്ടെസ് ലിഗാ** (ജെർമ്മൻ : Fußball-Bundesliga). ജെർമൻ ഫുട്ബോളിലെ പ്രഥമ സ്ഥാനത്തുള്ള ലീഗാണിത്. 20 ടീമുകളാണ് ഓരോ സീസണിലും ബുണ്ടസ്‌ലിഗയിൽ മത്സരിക്കുന്നത്. ഇതിൽ 18 ടീമുകൾ മുൻവർഷത്തെ ടീമുകളും രണ്ട് ടീമുകൾ രണ്ടാം ഡിവിഷൻ ലീഗായ 2. ബുണ്ടസ്‌ലിഗായിൽ നിന്ന് ഉയർത്തപ്പെട്ട ടീമുകളുമാണ്. രണ്ടാം ഡിവിഷനിൽ നിന്ന് രണ്ട് ടീമുകൾ ഉയർത്തപ്പെടുന്നതോടൊപ്പം  ബുണ്ടസ്‌ലിഗയിലെ അവസാന രണ്ട് സ്ഥാനക്കാരെ രണ്ടാം ഡിവിഷനിലേക്ക് തരം താഴ്ത്തപ്പെടുകയും ചെയ്യു.

## വിജയികൾ
നിലവിൽ 43 ഓളം ടീമുകൾ ജെർമ്മന് ലീഗ്  കിരീടം ഉയർത്തിയിട്ടുണ്ട്. എഫ്. സി. ബയേൺ മ്യൂണിക്കാണ് ഏറ്റവും കൂടുതൽ കിരീടം സ്വന്തമാക്കിയിട്ടുള്ളത്. 22 തവണ. ബി.എഫ്.സി ഡൈനാമോ ബെർലിൻ പത്ത് തവണയും എഫ്. സി നൂറം ബർഗ് ഒമ്പത് തവണയും കിരീടം നേടിയിട്ടുണ്ട്.

## നിലവിലെ ടീമുകൾ
(2019-20 സീസൺ)

## അവലംബം

വർഗ്ഗം:ദേശീയ ഫുട്ബോൾ ലീഗുകൾ
കെ.എസ്. നമ്പൂതിരി

പ്രസിദ്ധ മലയാള നാടകകൃത്തായിരുന്നു **കെ.എസ്. നമ്പൂതിരി**. 1937 നവംബർ 6-നാണ് ഇദ്ദേഹം ജനിച്ചത്. വിദ്യാഭ്യാസത്തിനുശേഷം മാവേലിക്കര നൂറനാട്‌ ഹൈസ്‌കൂളിൽ അധ്യാപകനായി. തുടർന്ന്‌ വടകര, കുറിച്ചിത്താനം, ഫാക്‌ട്‌ എന്നിവിടങ്ങളിലും ജോലി നോക്കി. 1991-ൽ അധ്യാപകജീവിതത്തിൽ നിന്നും വിരമിച്ചു. ശിവൻ സംവിധാനം ചെയ്‌ത ‘യാഗം’ എന്ന ദേശീയ അവാർഡു നേടിയ ചലച്ചിത്രത്തിന്റെ തിരക്കഥയും കെ.എസ്‌.നമ്പൂതിരിയുടേതായിരുന്നു. മുത്ത് എന്ന ചലച്ചിത്രത്തിന്റെ ഗാനരചന നിർവഹിച്ചത് ഇദ്ദേഹമായിരുന്നു. ഇദ്ദേഹത്തിന്റെ രണ്ടു നാടകങ്ങൾ കോളേജുകളിൽ പാഠ്യവിഷയമാക്കിയിട്ടുണ്ടത്രേ. 2008 ആഗസ്‌റ്റ്‌ 27ന്‌ ഇദ്ദേഹം അന്തരിച്ചു . 

## ജീവിതരേഖ
കൃഷ്ണൻ നമ്പൂതിരിയും ആര്യാദേവിയുമാണ് മാതാപിതാക്കൾ. സരസ്വതിയന്തർജ്ജനമാണ് ഭാര്യ. കൃഷ്ണൻ, വിപിൻ എന്നിവരാണ് മക്കൾ. 

## കൃതികൾ
പതിനൊന്നോളം നാടകങ്ങൾ ഇദ്ദേഹം രചിച്ചിട്ടുണ്ട്.
* സമസ്യ (ഈ കൃതി ഇതേ പേരിൽ ചലച്ചിത്രമാക്കപ്പെട്ടിട്ടുണ്ട്)
* സമാവർത്തനം
* സഞ്ചാരി
* സമന്വയം
* പതനം

## പുരസ്കാരങ്ങൾ
സമസ്യ 1976-ലെ മികച്ച നാടകകൃതിക്കുള്ള കേരള സാഹിത്യ അക്കാദമി അവാർഡിന് അർഹമായി . ഈ കൃതി 1970-ൽ വിക്രമൻനായർ ട്രോഫി നാടകമത്സരത്തിൽ മികച്ച നാടകമായി തരിഞ്ഞെടുക്കപ്പെട്ടിട്ടുണ്ട്. ‘പതനം’ എന്ന കൃതിക്ക് 2002-ലെ സംഗീത നാടക അക്കാദമി അവാർഡും ശക്തി അവാർഡും ലഭിച്ചു. 

## അവലംബം

## പുറത്തേയ്ക്കുള്ള കണ്ണികൾ
* പുഴ.കോം 

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളനാടകകൃത്തുക്കൾ
ടി.എൻ. ഗോപിനാഥൻ നായർ

കവിയും സാഹിത്യകാരനുമായിരുന്ന **ടി.എൻ. ഗോപിനാഥൻ നായർ** 1918 ഏപ്രിൽ 27-ന് തിരുവനന്തപുരത്താണ് ജനിച്ചത്. ഇദ്ദേഹം 1958 മുതൽ 1978 വരെ ആൾ ഇന്ത്യ റേഡിയോയിലെ നാടകനിർമാതാവായി ജോലി ചെയ്തിട്ടുണ്ട്. മലയാളി ദിനപത്രം, ചിത്ര ആഴ്ച്ചപ്പതിപ്പ്, സഖി ആഴ്ച്ചപ്പതിപ്പ്, എന്നീ പ്രസിദ്ധീകരണങ്ങളുടെ എഡിറ്ററായിരുന്നു.  'അനിയത്തി', 'സി.ഐ.ഡി.' തുടങ്ങിയ ചിത്രങ്ങൾക്ക് കഥയും തിരക്കഥയും സംഭാഷണവുമൊരുക്കിയിട്ടുണ്ട് . സാഹിത്യപഞ്ചാനനൻ പി.കെ. നാരായണപിള്ളയുടെ പുത്രനാണ്. പ്രമുഖ കവി കുറ്റിപ്പുറത്ത് കേശവൻ നായരുടെ മകൾ സൗദാമിനിയമ്മയായിരുന്നു അദ്ദേഹത്തിന്റെ ഭാര്യ. പ്രമുഖ ചലച്ചിത്രനടൻ രവി വള്ളത്തോൾ മകനാണ്.

## കൃതികൾ
* അകവും പുറവും
* മൃഗം
* വൈതരണി
* പരീക്ഷ
* രണ്ടു ജന്മം
* ഇടവേള
### നാടകങ്ങൾ
*  സാക്ഷി
### കവിതകൾ
* മുകുളാഞ്ചലി
* തിലകം
### ജീവചരിത്രം
* എന്റെ മിനി

## പുരസ്കാരങ്ങൾ
സാക്ഷി എന്ന കൃതിക്ക് 1979-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട് . പി.കെ വിക്രമൻ നായർ ട്രോഫി, സ്വാതി തിരുന്നാൾ സംഗീത സഭ ഡ്രാമ അവാർഡ് എന്നിവ ലഭിച്ചിട്ടുണ്ട്. ഇദ്ദേഹത്തിന് കേരള സംഗീത നാടക അക്കാദമി ഫെലോഷിപ്പ് ലഭിക്കുകയുണ്ടായി. 
## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളം നോവലെഴുത്തുകാർ
വർഗ്ഗം:മലയാളകവികൾ
വർഗ്ഗം:മലയാളനാടകകൃത്തുക്കൾ
വർഗ്ഗം:1918-ൽ ജനിച്ചവർ
വർഗ്ഗം:ഏപ്രിൽ 27-ന് ജനിച്ചവർ
പേഴ്

ഇന്ത്യ, മ്യാന്മർ എന്നിവിടങ്ങളിലെ ഇലപൊഴിയും കാടുകളിൽ വളരുന്ന മരം. 20 മീറ്റർ വരെ ഉയരം വയ്ക്കുന്ന ഇലപൊഴിയും മരം. 1300 മീറ്ററിൽ കൂടുതൽ ഉയരമുള്ള മലകളിൽ കാണാറില്ല. . **ആലം** എന്നും അറിയപ്പെടുന്നു. ഇല പൊഴിക്കുന്ന മരം. തീയും വരൾച്ചയും സഹിക്കാൻ കഴിയും. വിത്തുമൂലം സ്വാഭാവികമായ പുനരുദ്ഭവം ധാരാളം നടക്കുന്നു. ഇംഗ്ലീഷിൽ Slow Match Tree എന്ന് അറിയപ്പെടുന്നു.

## രൂപവിവരണം

അനുപർണ്ണങ്ങളില്ലാത്ത ലഘു ഇല. 15-30 സെ. മി. നീളവും അതിന്റെ മൂന്നിലൊന്നോളം വീതിയും. ഇല പൊഴിയുന്നതിനു മുൻപ്‌ ചുവക്കുന്നു. ഫെബ്രുവരിയിൽ പൂക്കളുണ്ടായിത്തുടങ്ങും. ജൂണിൽ വിളഞ്ഞു തുടങ്ങുന്ന കായ്കൾ നല്ല പച്ചനിറത്തിൽ ഉരുണ്ടിരിക്കും. കുട്ടികൾ ഇവ പറിച്ചു പന്തുകളിക്കാറുണ്ട്‌. കാട്ടുപന്നികൾക്ക് ഇതിന്റെ തടി ഇഷ്ടമാണ്. അതുകൊണ്ട് അവയെ ആകർഷിക്കാൻ വേട്ടക്കാർ ഈ മരം ഉപയോഗിക്കുന്നു. തടിക്കും പൂവിനും ഔഷധഗുണമുണ്ട് .

## ഗുണങ്ങൾ

പഴം ഭക്ഷ്യയോഗ്യമാണ്, പക്ഷേ കുരുക്കൾക്ക് വിഷമുണ്ട്. നല്ല തണൽമരമാണ്. പലവിധത്തിലുള്ള ഔഷധഗുണമുണ്ട്.

## മറ്റു ഭാഷകളിലെ പേരുകൾ
Wild Guava, Ceylon Oak, Patana Oak • Hindi: कुम्भी Kumbhi • Marathi: कुम्भा Kumbha • Tamil: Aima, Karekku, Puta-tanni-maram • Malayalam: Alam, Paer, Peelam, Pela • Telugu: araya, budatadadimma, budatanevadi, buddaburija • Kannada: alagavvele, daddal • Bengali: Vakamba, Kumhi, Kumbhi • Oriya: Kumbh • Khasi: Ka Mahir, Soh Kundur • Assamese: Godhajam, কুম Kum, kumari, কুম্ভী kumbhi • Sanskrit: Bhadrendrani, गिरिकर्णिका Girikarnika, Kaidarya, कालिंदी Kalindi 
*(ഇന്റർനെറ്റിലെ പലയിടത്തുനിന്നും ശേഖരിച്ച പേരുകളാണിവ, തെറ്റുകളുണ്ടായേക്കാം)*

## ചിത്രശാല

File:Careya arborea wild guava Ceylon oak patana oak 01.jpg|പേഴ് ഇലകൊഴിച്ച നിലയി‍‍‍ൽ
പ്രമാണം:Careya arborea wild guava Ceylon oak patana oak- buds-night view.jpg|പൂമൊട്ട്- രാത്രിക്കാഴ്ച
പ്രമാണം:Careya arborea wild guava Ceylon oak patana oak -flower.jpg|പൂവ് 
File:Careya arborea 2.jpg|thumb|പേഴിന്റെ പൂവ് 
File:Careya arborea canopy.jpg|thumb|പേഴിന്റെ ഇലകൾ
File:Careya arborea wild guava Ceylon oak patana oak buds.jpg|thumb|പൂമൊട്ട്
File:Careya arborea fruit--.jpg|thumb|കായ


## അവലംബം

## പുറത്തേക്കുള്ള കണ്ണികൾ
* http://www.biotik.org/laos/species/c/carar/carar_en.html 
* http://ayurvedicmedicinalplants.com/index.php?option=com_zoom&Itemid=26&page=view&catid=3&key=21&hit=1

വർഗ്ഗം:വൃക്ഷങ്ങൾ
വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:നീലിയാർകോട്ടത്തെ സസ്യജാലം
വർഗ്ഗം:ലെസിത്തിഡേസീ
വർഗ്ഗം:ഹോർത്തൂസ് മലബാറിക്കൂസിൽ പരാമർശിച്ചിരിക്കുന്ന സസ്യങ്ങൾ
വർഗ്ഗം:കേരളത്തിലെ സസ്യജാലം
മാലിക് അംബർ

16-ആം നൂറ്റാണ്ടിൽ ഡെക്കാൺ പ്രദേശത്ത് നിലവിലിരുന്ന അഹമ്മദ്നഗർ എന്ന രാജ്യത്തെ പ്രധാനമന്ത്രിയായിരുന്നു **മാലിക് അംബർ**. ഒരു അബിസീനിയൻ അടിമയായിരുന്ന മാലിക് അംബർ 1548-ൽ ജനിച്ചു. *ഖ്വാജാ ബഗ്ദാദീ* എന്ന അപരനാമത്താൽ അറിയപ്പെട്ടിരുന്ന മീർകാസീം ഈ കുട്ടിയെ വിലയ്ക്കു വാങ്ങി അഹമ്മദ്നഗറിലെ സുൽത്താനായിരുന്ന മുർത്തസ II-ന്റെ മന്ത്രിയായിരുന്ന ജംഗിസ് ഖാന് കൈമാറ്റം ചെയ്തു. ജംഗിസ് ഖാന്റെ സേവകനായിരുന്നപ്പോൾ അംബർ രാജ്യഭരണതന്ത്രത്തിൽ പരിശീലനം നേടി.

## സൈന്യ സജ്ജീകരണം

1574-ൽ ജംഗിസ് ഖാനന്റെ മരണത്തെത്തുടർന്ന് മാലിക് അംബർ സൈന്യസജ്ജീകരണത്തിൽ ശ്രദ്ധ കേന്ദ്രീകരിച്ചു. ഇക്കാലത്തെ അഹമ്മദ് നഗറിലെ രാഷ്ട്രീയ പരിതഃസ്ഥിതി അതിന് അനുകൂലവുമായിരുന്നു. ചാന്ദ്ബീബിയുടെ പതനത്തിനുശേഷം (1600) അഹമ്മദ്നഗറിൽ അരാജകത്വം നടമാടി. അംബർ അഹമ്മദ്നഗറിലെ സൈന്യത്തെ തന്റെ സൈന്യത്തോടു ചേർത്ത് ശക്തിയാർജിച്ചു; തുടർന്ന് അയൽരാജ്യങ്ങൾ കൊള്ളയടിക്കാനൊരുമ്പെട്ടു. ബീദാർ ആക്രമിച്ച് വമ്പിച്ച സ്വത്ത് കൈക്കലാക്കി. മുഗൾസൈന്യത്തെ തോല്പിച്ച് അവരുടെ ഭക്ഷ്യവസ്തുക്കൾ മുഴുവൻ നശിപ്പിച്ചു. ഈ ഘട്ടത്തിൽ ജഹാംഗീർ അംബറുമായി സന്ധിയിലൊപ്പുവച്ച് യുദ്ധം താത്കാലികമായി അവസാനിപ്പിച്ചു.

## മുസ്തഫാ നിസാമുൽമുൽക്ക്

അഹമ്മദ്നഗറിലെ മിക്ക പ്രഭുക്കന്മാരും അംബറുടെ അധികാരം വകവച്ചുകൊടുത്തു. നിസാം ഷാഹിവംശത്തിൽപ്പെട്ട ബീജാപ്പൂർ രാജകുടുംബത്തിൽനിന്ന് ഒരാളെ അഹമ്മദ്നഗറിൽ കൊണ്ടുവന്ന് മുസ്തഫാ നിസാമുൽമുൽക്ക് എന്ന സ്ഥാനപ്പേരോടുകൂടി രാജാവായി വാഴിച്ചു. അംബറുടെ സീമന്തപുത്രിയെ പുതിയ രാജാവിനു വിവാഹം കഴിച്ചുകൊടുത്ത് ഇദ്ദേഹം തന്റെ രാഷ്ട്രീയനില ഭദ്രമാക്കി. അംബർ പ്രധാനമന്ത്രിയായി യഥാർഥത്തിൽ അഹമ്മദ്നഗർ ഭരിക്കാനും തുടങ്ങി. നാട്ടിലുള്ള പ്രഭുക്കന്മാരുടെ കലാപങ്ങളെ അടിച്ചമർത്തുന്നതിലും മുഗൾ ആക്രമണങ്ങളെ ചെറുത്തുനിൽക്കുന്നതിലും അംബർ വിജയിച്ചു. അഹമ്മദ്നഗർ ആക്രമിച്ചിരുന്ന ശത്രുക്കളെ ഇദ്ദേഹം പരാജയപ്പെടുത്തി.

## അറംഗബാദ് നഗരം സ്ഥാപിച്ചു

1610-ൽ ബീജാപ്പൂരുമായി അഹമ്മദ്നഗർ സൗഹാർദസഖ്യത്തിലൊപ്പുവച്ച്, അവരുടെ സഹായത്തോടെ മുഗൾസൈന്യത്തെ തോല്പിച്ചു. ഔറംഗബാദ് നഗരം സ്ഥാപിച്ചത് (1610) മാലിക് അംബറായിരുന്നു. മുഗളന്മാർ 1617-ൽ വീണ്ടും ഖുറം രാജകുമാരന്റെ (പിന്നീട് ഷാജഹാൻ ചക്രവർത്തി) നേതൃത്വത്തിൽ അഹമ്മദ്നഗർ ആക്രമിച്ച്, ചില പ്രദേശങ്ങൾ കീഴടക്കി. ഈ ദുർഘടസന്ധിയിൽ ബീജാപ്പൂർ പഴയ സൌഹാർദസഖ്യം മറന്ന് മുഗൾസൈന്യത്തെ സഹായിക്കുകയാണു ചെയ്തത്. എന്നാൽ ഇതിലൊന്നും കൂസാതെ മാലിക് അംബർ മുഗൾ സൈന്യത്തോടെതിരിട്ടു. 1624-ൽ അഹമ്മദ്നഗറിന് 16 കി.മീ. അകലെയുള്ള *ഭട്ടൂരി*യിൽ വച്ചു നടന്ന യുദ്ധത്തിൽ മുഗൾ-ബീജാപ്പൂർ സൈന്യങ്ങളെ മാലിക് അംബർ തോല്പിച്ചു. ചരിത്രപ്രസിദ്ധമായ ഈ വിജയം മൂലം ബീജാപ്പൂരിനെ തന്റെ ഭാഗത്തേക്കു കൊണ്ടുവരാനും മുഗളന്മാരെ ഭയചകിതരാക്കാനും അംബർക്കു കഴിഞ്ഞു. 1626-ൽ അംബർ നിര്യാതനാകുന്നതുവരെ അഹമ്മദ്നഗർ സ്വതന്ത്രരാജ്യമായി നിലനിന്നു. അഹമ്മദ്നഗർകോട്ടയിൽനിന്ന് 68 കി.മീ. വടക്ക്കിഴക്ക് ഉള്ള അമരപുരം ഗ്രാമത്തിൽ അംബറുടെ ശവക്കല്ലറ ഇപ്പോഴും കാണാം. 

## അവലംബം

## പുറത്തേക്കുള്ള കണ്ണികൾ
*http://www.hindu.com/mag/2008/10/12/stories/2008101250220700.htm 
*http://www.tribuneindia.com/2006/20060813/spectrum/art.htm
*http://histories.cambridge.org/extract?id=chol9780521254847_CHOL9780521254847A007
*http://www.preservearticles.com/2011102916023/brief-notes-on-the-relation-between-malik-ambar-and-the-mughals.html

വർഗ്ഗം:1548-ൽ ജനിച്ചവർ
വർഗ്ഗം: 1626-ൽ മരിച്ചവർ
വർഗ്ഗം:ജനിച്ച ദിവസം ഇല്ലാത്ത ജീവചരിത്രലേഖനങ്ങൾ
വിനോദ് റായ്

ഇന്ത്യയുടെ കംട്രോളർ ആന്റ് ഓഡിറ്റർ ജനറൽ ഓഫ് ഇന്ത്യ (സിഎജി) എന്ന ഭരണഘടനാ പദവി വഹിച്ച ഉദ്യോഗസ്ഥനാണ് **വിനോദ്‌ റായ്.** (ജനനം 1948 മെയ് 23).2008 ജനുവരി 7 ന് സിഎജി പദവി ഏറ്റെടുത്ത അദ്ദേഹം 2013 മെയ് 22 നാണ് വിരമിച്ചത്.ഡെൽഹി സർവകലാശാലയിൽ നിന്ന് സാമ്പത്തികശാസ്ത്രം, ഹാർവാർഡ് സർവകലാശാലയിൽ നിന്ന് പൊതു ഭരണം എന്നീ വിഷയങ്ങളിൽ  ഇദ്ദേഹം ബിരുദാനന്തര ബിരുദം നേടിയിട്ടുണ്ട്. ഇന്ത്യയിൽ ഏറെ ചർച്ചചെയ്യപ്പെട്ട നിരവധി അഴിമതിയുമായി ബന്ധപ്പെട്ട റിപ്പോർട്ടുകൾ പുറത്തുവിട്ട സിഎജി എന്ന നിലയിൽ ഏറെ മാധ്യമ ശ്രദ്ധേനേടിയ ഉദ്യോഗസ്ഥൻകൂടിയാണിദ്ദേഹം.

## ആദ്യകാല ജീവിതവും വിദ്യാഭ്യാസവും
ഉത്തർപ്രദേശിലെ ഗാസിപൂർ എന്ന സ്ഥലത്താണ് ഇദ്ദേഹം ജനിച്ചത്.രാജസ്ഥാനിലെ വിദ്യാനികേതൻ-ബിർല പബ്ലിക് സ്‌കൂളിൽ നിന്ന് പ്രാഥമിക വിദ്യാഭ്യാസവും ദെൽഹി സർവകലാശാലയുടെ കീഴിലെ ഹിന്ദു കോളേജിൽ നിന്ന് ബിരുദപഠനവും പൂർത്തിയാക്കി.ദെൽഹി സർവകലാശാലയുടെ കീഴിലെ ദെൽഹി സ്‌കൂൾ ഓഫ് ഇക്കണോമിക്‌സിൽ നിന്ന് സാമ്പത്തിക ശാസ്ത്രത്തിലും അമേരിക്കയിലെ ഹാർവാർഡ് സർവകലാശാലയിൽ നിന്ന് പൊതുഭരണത്തിലും ബിരുദാനന്തര ബിരുദം നേടി.മൂന്ന് കുട്ടികളുണ്ട്.

## പ്രധാന കണക്ക് പരിശോധനകൾ
### 2ജി സ്‌പെക്ട്രം പങ്കുവെക്കൽ
ഇന്ത്യയിൽ ഏറെ പ്രമാദമായ 2ജി സ്‌പെക്ട്രം പങ്കുവെക്കലുമായി ബന്ധപ്പെട്ട റിപ്പോർട്ട് പുറത്തുകൊണ്ടുവന്നു.റിപ്പോർട്ട് പ്രകാരം രാജ്യത്തിന് 176645 കോടി രൂപയുടെ(32ഡോളർ യുഎസ് ബില്യൺ) ആനുമാനികമായ നഷ്ടം കണക്കാക്കുന്നു.അന്വേഷണ വകുപ്പായ സെൻട്രൽ ബ്യൂറോ ഓഫ് ഇൻവെസ്റ്റിഗേഷൻ(സിബിഐ)2011 ഏപ്രിൽ രണ്ടിനാണ് ഇതിന്റെ ചാർജ് ഷീറ്റ് ഫയൽ ചെയ്തത്.30984.55 കോടി രൂപയുടെ നഷ്ടമാണ് സിബിഐ കണക്കാക്കിയത്.

### കൽക്കരി കുംഭ കോണം

### ഡെൽഹി കോമൺവെൽത്ത് ഗെയിംസ് അഴിമതി
## സർക്കാറുമായുള്ള എതിർപ്പുകൾ
വിവിധ സംസ്ഥാന സർക്കാറുകളുടെയും കേന്ദ്രം ഭരിക്കുന്ന യുപിഎ സർക്കാറിന്റെയും ഛത്തീസ്ഖഢ്,ഗുജറാത്ത് എന്നിവിടങ്ങളിലെ ബിജെപി സംസ്ഥാന സർക്കാറുകളുടെയും നിരവധി തെറ്റായ നയങ്ങൾക്കെതിരെയും  തന്റെ കർത്തവ്യത്തിന്റെ ഭാഗമായി നിരവധി ചോദ്യങ്ങൾ ഉയർത്തിയിരുന്നു.2ജി സെപ്്ക്ട്രം അഴിമതി,2010 ലെ കോമൺവെൽത്ത് ഗെയിംസ് കുംഭകോണം തുടങ്ങിയവ വിഷയങ്ങളിൽ കേന്ദ്രസർക്കാറിനെ പ്രതികൂട്ടിലാക്കും വിധത്തിലായിരുന്നു ഇദ്ദേഹത്തിന്റെ വെളിപ്പെടുത്തൽ.
ഇക്കാരണങ്ങളാൽ നിരവധി തവണ ചില മന്ത്രിമാർ സിഎജിക്കെതിരെ രൂക്ഷമായി വിമർശനവും ഉന്നയിച്ചു.
## അവാർഡുകളും അംഗീകാരവും

* പത്മഭൂഷൻ പുരസ്കാരം - 2016

## പുറം കണ്ണികൾ
# മെട്രോവാർത്തhttp://www.metrovaartha.com/2013/05/22010736/vinod-rai-retired.html
# കേരളകൗമുദി http://news.keralakaumudi.com/news.php?nid=15433a4625b67a5055ce76996c080c83

വർഗ്ഗം:പത്മഭൂഷൺ പുരസ്കാരം ലഭിച്ചവർ
വർഗ്ഗം:1948-ൽ ജനിച്ചവർ
കണ്ണനല്ലൂർ

കേരളത്തിലെ കൊല്ലം ജില്ലയിലെ തൃക്കോവിൽവട്ടം ഗ്രാമപഞ്ചായത്തിൽ സ്ഥിതി ചെയ്യുന്ന ഒരു ഗ്രാമമാണ് **കണ്ണനല്ലൂർ** . ഈ ഗ്രാമത്തിൽ വ്യാകുലമാതാവിന്റെ നാമത്തിലുള്ള ഒരു പുരാതന ലത്തീൻ (റോമൻ കത്തോലിക്കാ) പള്ളിയുണ്ട്. ഇവിടത്തെ പാദുകാവൽ തിരുനാൾ തുലാം മാസത്തിലെ ആദ്യ ഞായറാഴ്ച നടക്കുന്നു. ശനിയാഴ്ച വൈകിട്ട് വെസ്പരക്ക് ശേഷം നടക്കുന്ന പ്രദക്ഷിണം ശ്രദ്ധേയമാണ്.

## രാഷ്ട്രീയം
കൊല്ലം ലോക്‌സഭാ മണ്ഡലത്തിലെ കുണ്ടറ നിയമസഭാ മണ്ഡലത്തിന്റെ ഭാഗമാണ് കണ്ണനല്ലൂർ. ശ്രീ. പി.സി.വിഷ്ണുനാഥാണ് നിലവിൽ കുണ്ടറ എംഎൽഎ. കൊല്ലം പാർലമെന്റ് അംഗമാണ് എൻ കെ പ്രേമചന്ദ്രൻ . CPM, INC, RSP, SDPI, BJP തുടങ്ങിയവയാണ് ഇവിടത്തെ പ്രധാന രാഷ്ട്രീയ പാർട്ടികൾ. 

## ഭൂമിശാസ്ത്രം
തൃക്കോവിൽവട്ടം പഞ്ചായത്തിലെ ഒരു ചെറിയ ഗ്രാമമാണ് കണ്ണനല്ലൂർ.കൊല്ലം നഗരത്തിൽ നിന്ന് 13 കി.മീ അകലെയായാണ് കണ്ണനല്ലൂർ സ്ഥിതിചെയ്യുന്നത്. &nbsp;മുഖത്തലയിൽ നിന്നും 2 കിലോമീറ്ററും തിരുവനന്തപുരത്ത് നിന്ന് 62 കിലോമീറ്ററും അകലെയാണ് കണ്ണനല്ലൂർ. മൈലക്കാട്, നെടുമ്പന, കൊട്ടിയം, പാലത്തറ, ആദിച്ചനല്ലൂർ തുടങ്ങിയ സ്ഥലങ്ങളെ കണ്ണനല്ലൂർ ബന്ധിപ്പിക്കുന്നു.

## ജനസംഖ്യാശാസ്ത്രം
കണ്ണനല്ലൂരിന്റെ മാതൃഭാഷ മലയാളമാണ് .

## റഫറൻസുകൾ

വർഗ്ഗം:Coordinates on Wikidata
അശോക് മേത്ത

ഇന്ത്യയിലെ പ്രമുഖ സാമ്പത്തിക വിദഗ്‌ധൻമാരിൽ ഒരാളും പ്രശസ്‌തനായ സോഷ്യലിസ്‌റ്റ്‌ ചിന്തകനുമായിരുന്നു **അശോകമേത്ത**(24 ഒക്‌ടോബർ 1911  - ) 1954 മുതൽ 1970 വരെ പാർലമെന്റംഗമായിരുന്നു. 
## ജീവിതരേഖ
മുംബൈ ഭവനഗറിൽ ജനിച്ചു. മുംബൈയിലെ വിത്സൻ കോളേജ്‌, യൂണിവേഴ്‌സിറ്റി സ്‌കൂൾ ഓഫ്‌ ഇക്കണോമിക്‌സ്‌ എന്നിവിടങ്ങളിലായിരുന്നു വിദ്യാഭ്യാസം.
## കൃതികൾ
ഇന്ത്യൻ ഷിപ്പിംഗ്‌, കമ്മ്യൂണൽ ട്രയാങ്ക്‌ൾ ഇൻ ഇന്ത്യ, ദി ഗ്രേയറ്റ്‌ റിബെല്യൻ, ഹു ഓൺസ്‌ ഇന്ത്യൻ ഡമോക്രാറ്റിക്‌ സോഷ്യലിസം, ദി പൊളിറ്റിക്കൽ മൈന്റ്‌സ്‌ ഓഫ്‌ ഇന്ത്യ, സോഷ്യലിസം ആന്റ്‌ പെസന്റ്‌റി, പൊളിറ്റിക്‌സ്‌ ഓഫ്‌ പ്ലേൻഡ്‌ ഇക്കോണമി, സ്‌റ്റഡീസ്‌ ഇൻ സോഷ്യലിസം എന്നിവയായിരുന്നു പ്രധാന ഗ്രന്ഥങ്ങൾ. 

## അവലംബം


വർഗ്ഗം:ഇന്ത്യൻ സാമ്പത്തികശാസ്ത്രജ്ഞർ
ജയിംസ് ട്രസ്‌ലോ ആഡംസ്

**ജയിംസ് ട്രസ്‌ലോ ആഡംസ്** ഒരു യു.എസ്. ചരിത്രകാരനായിരുന്നു. ന്യൂയോർക്കിലെ ബ്രൂക്ക്ലിനിൽ 1878 ഒക്ടോബർ 18-ന് ജനിച്ചു. 1898-ൽ ബ്രൂക്ക്ലിൻ പോളിടെക്നിക്ക് ഇൻസ്റ്റിറ്റ്യൂട്ടിൽ പഠനം നടത്തിയശേഷം യേൽ യൂണിവേഴ്സിറ്റിയിൽനിന്ന് 1900-ൽ മാസ്റ്റർ ബിരുദം നേടി. 1912 വരെ ന്യൂയോർക്കിലെ ഒരു എക്സ്ചേഞ്ച് സ്ഥാപനത്തിൽ ജോലിനോക്കി.

## പ്രശസ്ത കൃതികൾ

1921-ൽ ഫൗണ്ടിംഗ് ഒഫ് ന്യൂ ഇംഗ്ലണ്ട് എന്ന ചരിത്രകൃതിയുടെ പ്രകാശനത്തോടെയാണ് ആഡംസ് ശ്രദ്ധേയനാകുന്നത്. ആ ഗ്രന്ഥം 1922-ൽ ഇദ്ദേഹത്തിനു പുലിറ്റ്സർ സമ്മാനം നേടിക്കൊടുത്തു. 
*റവല്യൂഷണറി ന്യൂ ഇംഗ്ലണ്ട് 16911776 (1923) 
*ന്യൂ ഇംഗ്ലണ്ട് ഇൻ റിപ്പബ്ലിക് 17761850 (1926) 
*പ്രൊവിൻഷ്യൽ സൊസൈറ്റി, 16901763 (1927) 
*ഹാമിൽട്ടൺ പ്രിൻസിപ്പിൾസ് (1928) 
*ജെഫേഴ്സനിയൻ പ്രിൻസിപ്പിൾസ് (1928) 
*ദ ആഡംമ്സ് ഫാമിലി (1930) 
തുടങ്ങിയവ ഇദ്ദേഹത്തിന്റെ പ്രശസ്ത ചരിത്രകൃതികളാണ്. 

## കുടുബ ചരിത്രവും മറ്റുപ്രധാന കൃതികളും

അമേരിക്കയിലെ ആഡംസ് കുടുംബത്തിന്റെ ആധികാരിക ചരിത്രമാണ് ദ് ആഡംസ് ഫാമിലി എന്ന കൃതി. ഇദ്ദേഹത്തിന്റെ മറ്റൊരു കൃതിയാണ് എപിക് ഒഫ് അമേരിക്ക (1931). പല വിദേശഭാഷകളിലേക്കും ഇതു വിവർത്തനം ചെയ്യപ്പെട്ടിട്ടുണ്ട്. രണ്ടു വാല്യങ്ങളുള്ള ദ് മാർച്ച് ഒഫ് ഡെമോക്രസിയാണ് ഇദ്ദേഹത്തിന്റെ ശ്രദ്ധേയമായ മറ്റൊരുകൃതി (193233), ഹിസ്റ്ററി ഒഫ് ദി അമേരിക്കൻ പീപ്പിൾ എന്ന പേരിലാണ് ബ്രിട്ടനിൽ പ്രസിദ്ധീകരിച്ചിട്ടുള്ളത്. ഇദ്ദേഹം എഡിറ്റ് ചെയ്ത് പ്രസിദ്ധീകരിച്ച പ്രഖ്യാതഗ്രന്ഥങ്ങളാണ് ആറ് വാല്യങ്ങളുള്ള ഡിക്ഷണറി ഒഫ് അമേരിക്കൻ ഹിസ്റ്ററി (1940), നാലു വാല്യങ്ങളുള്ള അൽബം ഒഫ് അമേരിക്കൻ ഹിസ്റ്ററി (194448), ദി അറ്റ്ലസ് ഒഫ് അമേരിക്കൻ ഹിസ്റ്ററി (1943) തുടങ്ങിയവ.

1949 മേയ് 18-ന് ആഡംസ് വെസ്റ്റ്പോർട്ടിൽ അന്തരിച്ചു.

## പുറത്തേക്കുള്ള കണ്ണികൾ
*http://www.columbia.edu/cu/lweb/archival/collections/ldpd_4078384/ 
*http://www.goodreads.com/author/show/580393.James_Truslow_Adams
*http://www.goodreads.com/quotes/235517-the-american-dream-is-that-dream-of-a-land-in
*http://books.google.co.in/books/about/The_Epic_of_America.html?id=-VMVAAAAIAAJ&redir_esc=y

വർഗ്ഗം:1878-ൽ ജനിച്ചവർ
വർഗ്ഗം: 1949-ൽ മരിച്ചവർ
വർഗ്ഗം:ഒക്ടോബർ 18-ന് ജനിച്ചവർ
വർഗ്ഗം:മേയ് 18-ന് മരിച്ചവർ

വർഗ്ഗം:ചരിത്രകാരന്മാർ
ജെയ്ൻ ആഡംസ്

**ജെയ്ൻ ആഡംസ്** അമേരിക്കൻ ഐക്യനാടുകളിലെ സാമൂഹികപ്രവർത്തക ആയിരുന്നു. ഇല്ലിനോയിയിലെ സെഡാർവില്ലയിൽ 1860 സെപ്റ്റംബർ 6-ന് ജനിച്ചു. റോക്ഫോർഡ് കോളജിൽനിന്നും 1881-ൽ ബിരുദം നേടിയതിനുശേഷം ഫിലഡെൽഫിയ മെഡിക്കൽ കോളജിൽ ചേർന്നു. എന്നാൽ അനാരോഗ്യം കാരണം വിദ്യാഭ്യാസം പൂർത്തിയാക്കാൻ സാധിച്ചില്ല. ആരോഗ്യം വീണ്ടുകിട്ടിയപ്പോൾ സാമൂഹികസേവനരംഗത്തു പ്രവേശിച്ചു. യൂറോപ്പിലുടനീളം സഞ്ചരിച്ച് അവിടങ്ങളിലെ സാമൂഹികപരിഷ്കരണ നടപടികൾ പഠിച്ചു. ലണ്ടനിലെ *ടോയിൻബി ഹാൾ സെറ്റിൽമെന്റ്* എന്ന സേവനകേന്ദ്രം അവർക്കു പ്രചോദനം നൽകി. സ്വദേശത്തു തിരിച്ചെത്തിയ ജെയ്ൻ 1889-ൽ ഷിക്കാഗോയിൽ *ഹൾ ഹൗസ് സെറ്റിൽമെന്റ്* എന്ന സാമൂഹികാധിവാസകേന്ദ്രം സ്ഥാപിച്ചു. യു.എസ്സിലെ ഇത്തരത്തിൽപ്പെട്ട ആദ്യത്തെ സ്ഥാപനമായിരുന്നു ഇത്. പ്രസിദ്ധരായ പല സാമൂഹികപരിഷ്കർത്താക്കളും ഇവിടെ സ്ഥിരമായി സേവനം അനുഷ്ഠിച്ചിട്ടുണ്ട്. യു,എസ്സിൽ പിൽക്കാലത്തു നടപ്പിലാക്കപ്പെട്ട പല സാമൂഹികക്ഷേമനിയമങ്ങളുടെയും ഉറവിടം ഈ സ്ഥാപനവും അതിന്റെ സ്ഥാപകയായ ജെയ്ൻ ആഡംസും ആയിരുന്നു. കുട്ടികളായ കുറ്റവാളികൾക്കുവേണ്ടിയുള്ള നിയമം, അമ്മമാരുടെ പെൻഷൻനിയമം, പ്രവൃത്തിസമയം എട്ടു മണിക്കൂർ എന്നു നിർണയിക്കുന്ന നിയമം, ഫാക്ടറി പരിശോധനാനിയമം, തൊഴിലാളികളുടെ നഷ്ടപരിഹാരനിയമം എന്നിവ ഈ കൂട്ടത്തിൽപ്പെടുന്നു.

## തൊഴിലാളികളുടെ ക്ഷേമത്തിനു വേണ്ടി പ്രവർത്തിച്ചു

തൊഴിലാളികളുടെ ക്ഷേമൈശ്വര്യങ്ങൾക്കുവേണ്ടി പ്രവർത്തിച്ച ജെയ്ൻ ആഡംസ് സ്ത്രീകളുടെ സമ്മതിദാനാവകാശത്തിനുവേണ്ടിയും വീറോടെ വാദിച്ചിരുന്നു. ഹേഗിൽ (നെതർലൻഡ്) 1915-ൽ കൂടിയ *അന്താരാഷ്ട്ര വനിതാസമ്മേളന*ത്തിന്റെ (Internatinal Congress of Women) അധ്യക്ഷയായിരുന്നു ഇവർ. തുടർന്ന് രൂപവത്കരിക്കപ്പെട്ട സമാധാനത്തിനും സ്വാതന്ത്യ്രത്തിനുംവേണ്ടിയുള്ള അന്താരാഷ്ട്ര വനിതാലീഗി'ന്റെ (Women's International League for Peace and Freedom) പ്രസിഡന്റായി തെരഞ്ഞെടുക്കപ്പെട്ടു. *സാമൂഹികപ്രവർത്തകരുടെ ദേശീയസമ്മേളന*ത്തിന്റെ (National Conference of Social Work-1910) ആദ്യത്തെ വനിതാപ്രസിഡന്റ് എന്ന ബഹുമതിയും ഇവർക്കു ലഭിച്ചു. റൂസ്വെൽറ്റിന്റെ പ്രസിഡന്റ് തെരഞ്ഞെടുപ്പുമത്സരത്തിൽ ഇവർ സജീവമായി പങ്കെടുത്തു. നിരവധി ലേഖനങ്ങളും ഏതാനും ഗ്രന്ഥങ്ങളും ജെയ്ൻ രചിച്ചിട്ടുണ്ട് 
*റ്റ്വന്റി ഇയേഴ്സ് ഒഫ് ഹൾ ഹൈസ്-1910, 
*സെക്കൻഡ് റ്റ്വന്റി ഇയേഴ്സ് അറ്റ് ഹൾ ഹൗസ്1930 
യു.എസ്സിലെ കുടിയേറ്റക്കാർക്കും അടിമകൾക്കും തൊഴിലാളികൾക്കും സാമൂഹികനീതി ലഭ്യമാക്കുവാനും സ്ത്രീകളുടെയും കുട്ടികളുടെയും അവകാശങ്ങൾ സംരക്ഷിക്കുവാനും അനവരതം പരിശ്രമിച്ച ജെയ്ൻ ആഡംസിന് 1931-ൽ സമാധാനത്തിനുള്ള നോബൽ സമ്മാനം ലഭിക്കുകയുണ്ടായി. 1935 മേയ് 21-ന് ഇവർ അന്തരിച്ചു.

## അവലംബം

## പുറത്തേക്കുള്ള കണ്ണികൾ
*http://www.nobelprize.org/nobel_prizes/peace/laureates/1931/addams-bio.html/
*http://womenshistory.about.com/od/addamsjane/p/jane_addams.htm 
*http://plato.stanford.edu/entries/addams-jane/

വർഗ്ഗം:സമാധാനത്തിനുള്ള നോബൽ സമ്മാനം ലഭിച്ചവർ
വർഗ്ഗം:നോബൽ സമ്മാനം നേടിയ വനിതകൾ
വർഗ്ഗം:1860-ൽ ജനിച്ചവർ
മൈക്രോഫോർമാറ്റ്

വെബ്‌താളുകളിലെയും മറ്റും മെറ്റാഡാറ്റയും അനുബന്ധ വിവരങ്ങളും സംവഹനം ചെയ്യാനായി നിലവിലുള്ള എച്ച്.ടി.എം.എൽ, എക്സ്.എച്ച്.ടി.എം.എൽ. ടാഗുകൾ ഉപയോഗിച്ച് ആർ.എസ്.എസ്. ഫീഡ് പോലെയുള്ള മാധ്യമങ്ങളിലൂടെ കൈമാറുന്ന രീതിയെയാണ് **മൈക്രോഫോർമാറ്റ്** എന്നു പറയുന്നത്. ഈ രീതി ഉപയോക്താവിന് സോഫ്റ്റ്‌വെയറോ മറ്റോ ഉപയോഗിച്ച് വിവരങ്ങളെ (ബന്ധപ്പെടൽ വിവരങ്ങൾ, ഭൂവിവരങ്ങൾ - അക്ഷാംശം, രേഖാംശം, ദൈനിക പരിപാടികൾ മുതലായവ) ക്രോഡീകരിക്കാനും മാറ്റം വരുത്താനും അനുവദിക്കും. ഇതിനെ ചുരുക്കി μF എന്ന് സൂചിപ്പിക്കാറുണ്ട്.

## പുറത്തേക്കുള്ള കണ്ണികൾ
* മൈക്രോഫോർമാറ്റ്സ്.ഓർഗ്
* മൈക്രോഫോർമാറ്റ്സ് പ്രൈമർ
* ഒപ്റ്റിമസ്  
* മോസില്ല ബ്ലോഗിൽ മൈക്രോഫോർമാറ്റ് 

വർഗ്ഗം:വിവരസാങ്കേതികവിദ്യ - അപൂർണ്ണലേഖനങ്ങൾ
കരയിലേക്ക് ഒരു കടൽദൂരം

വിനോദ് മങ്കരയുടെ സംവിധാനത്തിൽ ഇന്ദ്രജിത്ത്, മംമ്ത മോഹൻദാസ്, ധന്യ മേരി വർഗീസ്, സരയൂ തുടങ്ങിയവർ അഭിനയിച്ച് 2010ൽ പ്രദർശനത്തിനെത്തിയ ഒരു മലയാളചലച്ചിത്രമാണ് **കരയിലേക്ക് ഒരു കടൽദൂരം**. സിദ്ദിക്ക് മങ്കര നിർമ്മിച്ച ഈ ചലച്ചിത്രത്തിന്റെ വിതരണം  ഐ ടി എൽ എന്റെർട്ടെയിന്മെന്റ്സ് ആണ്. എഴുത്തുകാരനും അവാർഡ് ജേതാവുമായ അനൂപ്ചന്ദ്രന്റെ (ഇന്ദ്രജിത്ത്) കഥ പറയുന്ന ഈ ചിത്രത്തിൽ ഭാര്യയായി സരയുവും, കാമുകിയായി മമ്തയും പൂർവ്വകാമുകിയായി ധന്യാ മേരിയും വേഷമിടുന്നു.
## അഭിനേതാക്കൾ
*ഇന്ദ്രജിത്ത്
*മംമ്ത മോഹൻദാസ്
*ധന്യ മേരി വർഗീസ്
*ലക്ഷ്മി ശർമ്മ

വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
കന്യാകുമാരി എക്സ്പ്രസ് (ചലച്ചിത്രം)

ടി.എസ്. സുരേഷ് ബാബുവിന്റെ സംവിധാനത്തിൽ സുരേഷ്‌ ഗോപി, ഗൗരി, ലെന, ബാബു ആന്റണി, സരയു തുടങ്ങിയവർ അഭിനയിച്ച് 2010-ൽ പ്രദർശനത്തിനെത്തിയ മലയാളചലച്ചിത്രമാണ് **കന്യാകുമാരി എക്സ്പ്രസ് **. ഡെന്നിസ് ജോസഫ് തിരക്കഥയെഴുതിയ ഈ ചിത്രം നിർമ്മിച്ചത് ജി.എസ്.മുരളിയാണ്.

## അവലംബം
വർഗ്ഗം:2010-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:സുരേഷ് ഗോപി അഭിനയിച്ച ചലച്ചിത്രങ്ങൾ
പാവട്ട കുപെൻസിസ്

റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് **പാവട്ട കുപെൻസിസ്** - ***Pavetta kupensis***. കാമറൂണിലാണ് ഇവ നൈസർഗികമായി കാണപ്പെടുന്നത്. ഉഷ്ണമേഖലയിലും ഉഷ്ണമേഖലയോടടുത്ത പ്രദേശങ്ങളിലും നനവാർന്ന വനങ്ങളിലാണ് സാധാരണ വളരുന്നത്. ഇവ ഗുരുതരമായ വംശനാശത്തിന്റെ വക്കിലാണ്.

## അവലംബം
* Cheek. M. 2004.  ''Pavetta kupensis''.   2006 IUCN Red List of Threatened Species.   Downloaded on 23 August 2007.

വർഗ്ഗം:പാവട്ട
ഈച്ചരവാരിയർ

അദ്ധ്യാപകനും പൗരാവകാശപ്രവർത്തകനും എഴുത്തുകാരനുമായ **ഈച്ചരവാരിയർ** 1921 ഒക്‌ടോബർ 28-ന്‌ തൃശൂരിൽ ചേർപ്പിലായിരുന്നു ജനിച്ചത്. ഇദ്ദേഹം ആദ്യം കൊച്ചി രാജ്യപ്രജാമണ്‌ഡലത്തിന്റെ പ്രവർത്തകനായിരുന്നു. പിന്നീട്‌ കമ്യൂണിസ്‌റ്റ്‌ പാർട്ടിയുടെ സഹയാത്രികനായി. തൃശൂർ സെന്റ്‌ തോമസ്‌ കോളേജ്‌, എറണാകുളം മഹാരാജാസ് കോളജ്, ചിറ്റൂർ ഗവൺമെന്റ്‌ കോളേജ്‌ എന്നിവിടങ്ങളിൽ ഹിന്ദി അധ്യാപകനായിരുന്നു. അടിയന്തരാവസ്ഥക്കാലത്ത്‌ പോലീസ്‌ മർദ്ദനത്തിൽ കൊല്ലപ്പെട്ട മകൻ രാജനെ തേടിയുളള അന്വേഷണത്തിലൂടെയും തുടർന്നുളള നിയമ പോരാട്ടത്തിലൂടെയും ഈച്ചരവാര്യർ ശ്രദ്ധേയനായി.

## ജീവിതരേഖ
കൃഷ്‌ണവാരിയരും കൊച്ചുകുട്ടി വാരസ്യാരുമാണ് മാതാപിതാക്കൾ. ഇദ്ദേഹത്തിന്റെ പത്നി രാധാ വാരസ്യാർ 2000 മാർച്ച് മൂന്നിന് അന്തരിച്ചു. അടിയന്തരാവസ്ഥക്കാലത്ത് കൊല്ലപ്പെട്ട രാജനെ കൂടാതെ രമ, ചാന്ദ്‌നി എന്നിവരും മക്കളാണ്‌.

ഭരണകൂടമേധാവിത്വത്തിനെതിരേ ഇടതുപക്ഷത്തിന്റെ കൂടെനിന്നുപൊരുതിയ സഖാവായിരുന്നു ഈച്ചരവാര്യർ എന്നാണ് ഇദ്ദേഹത്തെപ്പറ്റി വി.എസ്. അച്യുതാനന്ദൻ അഭിപ്രായപ്പെട്ടത് .

## കൃതികൾ
* ഒരച്ഛന്റെ ഓർമ്മക്കുറിപ്പുകൾ

## പുരസ്കാരങ്ങൾ
ഒരച്ഛന്റെ ഓർമ്മക്കുറിപ്പുകൾ എന്ന ഗ്രന്ഥത്തിന് 2004-ലെ കേരള സാഹിത്യ അക്കാദമി പുരസ്കാരം ലഭിച്ചിരുന്നു..

## അവലംബം

## പുറത്തേയ്ക്കുള്ള കണ്ണികൾ
* പുഴ.കോം 

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മനുഷ്യാവകാശപ്രവർത്തകർ
വർഗ്ഗം:1920-ൽ ജനിച്ചവർ
വി. ബാബുസേനൻ

വൈജ്ഞാനികസാഹിത്യ, ജീവചരിത്ര രചയിതാവായ **വി. ബാബുസേനൻ** 1935-ൽ തിരുവനന്തപുരത്താണ് ജനിച്ചത്. ഊർജ്ജതന്ത്രത്തിൽ ബിരുദവും ഇംഗ്ലീഷ്‌ സാഹിത്യത്തിൽ ബിരുദാനന്തരബിരുദവും നേടി. ഇദ്ദേഹം 1990-ൽ റിസർവ് ബാങ്കിന്റെ ചെന്നൈ ശാഖയിൽനിന്ന്‌ കറൻസി ഓഫീസറായി വിരമിച്ചു. 2002-ൽ പ്രസിദ്ധീകരിച്ച പ്രഥമ ഗ്രന്ഥമായ ബർട്രൻഡ്‌ റസ്സൽ എന്ന ജീവചരിത്രഗ്രന്ഥത്തിന്‌ കേരള സാഹിത്യ അക്കാദമി പുരസ്‌കാരം, പി.കെ. പരമേശ്വരൻനായർ സ്‌മാരക പുരസ്‌കാരം എന്നിവ ലഭിച്ചു. 

## കൃതികൾ
* ന്യൂക്ലിയർ യുദ്ധവും ബർട്രൻഡ്‌ റസ്സലും 
* ബർട്രൻഡ്‌ റസ്സൽ 
* ആണവയുദ്ധവും ഇന്ത്യയും 

## പുരസ്കാരങ്ങൾ
ബെർട്രാൻഡ് റസ്സൽ എന്ന ഗ്രന്ഥത്തിന് 2003-ൽ ജീവചരിത്രത്തിനും ആത്മകഥയ്ക്കും നൽകുന്ന കേരള സാഹിത്യ അക്കാദമി പുരസ്കാരം ലഭിച്ചിട്ടുണ്ട് .

## അവലംബം

## പുറത്തേയ്ക്കുള്ള കണ്ണികൾ
* പുഴ.കോം 

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യകാരന്മാർ
വള്ളിപ്പാല

മറ്റു മരങ്ങളിൽ കയറുന്ന ഒരു ബഹുവർഷവള്ളിച്ചെടിയാണ്‌ വള്ളിപ്പാല. ആസ്സാം, പശ്ചിമബംഗാൾ, ഒറീസ്സ എന്നിവിടങ്ങളിലും ഇതു ഇവ കാണപ്പെടുന്നുണ്ടെങ്കിലും തെക്കേ ഇന്ത്യയിലെ മണലുള്ള മണ്ണിലാണ്‌ നന്നായി വളരുന്നത്‌.

ധാരാളം ഔഷധഗുണങ്ങളുള്ള ഒരു സസ്യമാണിത്‌. വേരും ഇലയും പണ്ടുമുതലേ ആസ്ത്മ, ബ്രോങ്കൈറ്റിസ്‌, വില്ലൻചുമ, വയറിളക്കം, വാതം മൂലമുള്ള സന്ധിവേദന, പേപ്പട്ടിവിഷബാധ എന്നിവയ്ക്ക്‌ ഉപയോഗിച്ചിരുന്നു. വേരും പലവിധരോഗങ്ങൾക്ക്‌ ഔഷധമായി ഉപയോഗിക്കുന്നു. മുഴകൾക്കെതിരെ പ്രവർത്തിക്കുന്ന റ്റൈലൊഫൊറിനിഡിൻ എന്ന ആൽക്കലോയ്ഡ്‌ ഇതിന്റെ വേരിൽ അടങ്ങിയിരിക്കുന്ന പലവിധ ആൽക്കലോയ്ഡുകളിൽ ഒന്നു മാത്രമാണ്‌. ഭക്ഷണസാധനങ്ങൾ കേടുകൂടാതെ സൂക്ഷിക്കുവാനുള്ള കഴിവു ഈ ആൽക്കലോയിഡുകൾ കാരണം ഈ ചെടിയ്ക്ക്‌ ഉണ്ട്‌. ഇവയ്ക്ക്‌ രക്താർബുധത്തിനെതിരെ പ്രവർത്തിക്കാൻ ശക്തിയുണ്ടെന്ന് ചില ശാസ്ത്രജ്ഞർ പ്രാഥമിക പരീക്ഷണം നടത്തി അഭിപ്രായപ്പെടുന്നു. ഈ സസ്യത്തിൽ ബാഷ്പീകരണസ്വഭാവമുള്ള ഒരു തൈലമുണ്ട്‌.

ഔഷധഗുണങ്ങൾ കൂടാതെ അതീവ സൂക്ഷ്മമായ ഒരു നൂലും വള്ളിപ്പാലയിൽ നിന്നും ലഭിക്കുന്നു. അമിതമായ ചൂഷണവും കൃത്യമായി കൃഷിചെയ്യായ്കയും മൂലം കാടുകളിൽ ഇവയുടെ നില അതീവമായി ശോഷിച്ചിരിക്കുന്നു. ഇത്രയും ഔഷധഗുണമുള്ള ഈ ചെടി ഗുരുതരമായ വംശനാശഭീഷണി നേരിടുന്നു. കൃത്രിമമായി ഉൽപ്പാദിപ്പിക്കാനുള്ള ശ്രമം വിജയിച്ചു കാണുന്നുണ്ട്‌.
## ചിത്രശാല

File:Tylophora indica 11.JPG|thumb|വള്ളിപ്പാല


## അവലംബം

http://www.iupindia.in/809/IJGE_Threatened_Medicinal_Plant_26.html

വർഗ്ഗം:ഔഷധസസ്യങ്ങൾ
വർഗ്ഗം:ശലഭപ്പുഴുക്കളുടെ ഭക്ഷണസസ്യങ്ങൾ
വർഗ്ഗം:അപ്പോസൈനേസീ
പാവട്ട ഇന്റർമീഡിയ

റുബിയേസീ കുടുംബത്തിലെ ഒരു ജനുസ്സായ പാവട്ടയിലെ ഒരു സ്പീഷിസാണ് **പാവട്ട ഇന്റർമീഡിയ** - ***Pavetta intermedia***. കോങ്കോയിലും ഉഗാണ്ടയിലുമാണ് ഇവ സഹജമായി കാണപ്പെടുന്നത്. 

## അവലംബം
* Makerere University Institute of Environment and Natural Resources 1998.  ''Pavetta intermedia'' .   2006 IUCN Red List of Threatened Species.   Downloaded on 23 August 2007.

വർഗ്ഗം:പാവട്ട
കല്ല്യാട്

കണ്ണൂർ ജില്ലയിലെ ഇരിട്ടി താലൂക്കിൽപ്പെടുന്ന പടിയൂർ ഗ്രാമപഞ്ചായത്തിൽ ഉൾപ്പെടുന്ന ഒരു ഗ്രാമമാണ് **കല്ല്യാട്**. സമീപ പട്ടണം അഞ്ചു കിലോമീറ്റർ പടിഞ്ഞാറുള്ള ഇരിക്കൂർ ആണ്.
ബ്ലാത്തൂർ ഇരിക്കൂർ റോഡിൽ ,പറ്റയ്ക്കൽ മുതൽ കല്ലിയാഡ് കരി വരെയുള്ള സ്ഥലമാണ് കല്ലിയടിന്റെ ഭാഗമായി വരുന്നത്.

## സ്ഥലനാമ ഐതിഹ്യം
ശ്രീരാമൻ  കല്ലായിക്കിടന്ന അഹല്യക്ക് മോക്ഷം കൊടുത്ത സ്ഥലമായിരുന്നു എന്നും അതാണ് പിന്നീട് അഹല്യാടും കല്ല്യാടും ആയി മാറിയതത്രെ 
## ചരിത്ര പ്രസക്തി
ചിറക്കൽ താലൂക്കിലെ ഇരിക്കൂർ ഫർക്കയിൽ  പെട്ട പ്രധാന നാടു വാഴി കുടുംബമായ താഴത്ത് വീട് തറവാട്  കല്ല്യാട്ട് ആണ്. കൂടാളി, പടിയൂർ എന്നിവിടങ്ങളിലും ഈ കുടുംബത്തിനു താവഴിയുണ്ട്.
## പ്രധാന സ്ഥാപനങ്ങൾ
* ഏ .എൽ.പി സ്കൂൾ കല്യാട്
* കല്യാട് സർവീസ് സഹകരന ബാങ്ക്
* കൃഷി ഭവൻ
* വില്ലേജ് ഓഫീസ്
*പോസ്റ്റ് ഓഫീസ്
## ആരാധനാലയങ്ങൾ
* കല്യാട് ശിവക്ഷേത്രം
* തെരു ഗണപതി മണ്ഡപം
* പുള്ളി വേട്ടക്കരുമകൻ ക്ഷേത്രം
*മുച്ചിലോട്ട് ഭഗവതി കാവ്
*കണ്ണങ്കോട് വിഷ്‌ണു ക്ഷേത്രവും അയ്യപ്പങ്കാവും  

വർഗ്ഗം:കണ്ണൂർ ജില്ലയിലെ ഗ്രാമങ്ങൾ
അനിച്ഛിതസ്മരണ

നിത്യ ജീവിതത്തിലെ സന്ദർഭങ്ങൾ നൾകുന്ന സൂചനകളുടെ പ്രേരണയിൽ ഭൂതകാല സംഭവങ്ങൾ അബോധമായി അനായാസം അനുസ്മരിക്കപ്പെടുന്നതിനാണ് **അനിച്ഛിതസ്മരണ** (Involuntary Memory) എന്നു പറയുന്നത്.  ഇതിനു നേർവിപരീതമായ ഇച്ഛിത സ്മരണയിൽ ബോധപൂർവമായ ശ്രമത്തിൽ പൂർവകാല സംഭവങ്ങൾ അനുസ്മരിക്കപ്പെടുന്നു.

## സാഹിത്യത്തിൽ
thumb|200px|അലിയുന്ന ബിസ്കറ്റ് അനിച്ഛിതസ്മരണയ്ക്ക് അവസരമാകാം
സാഹിത്യത്തിൽ അനിച്ഛിതസ്മരണയുടെ ഏറെ ശ്രദ്ധിക്കപ്പെട്ടിട്ടുള്ള ഒരു ചിത്രീകരണം ഫ്രഞ്ച് എഴുത്തുകാരനായ മാർസെൽ പ്രൂസ്തിന്റെ "കഴിഞ്ഞ കാലം അയവിറക്കുമ്പോൾ" (Remembrance of Things Past) എന്ന ബൃഹദ് നോവലിന്റെ ആദ്യ ഖണ്ഡമായ സ്വാനിന്റെ വഴിയിൽ(Swan's Way) ആണ്. ഒരു ശീതകാല ദിവസം, വെളിയിൽ നിന്ന് തണുത്ത് വിറച്ച് വീട്ടിൽ എത്തിയ നോവലിലെ മുഖ്യ കഥാപാത്രമായ സ്വാനിന് അമ്മ ഒരു കോപ്പ ചായയും ഒരു മാഡലൈൻ കേക്കും കൊടുക്കുന്നതാണ് സന്ദർഭം. കേക്കിന്റ ഒരു മുറിയും ഒരു കവിൾ ചായയും അകത്താക്കിയപ്പോൾ സ്വാനിനുണ്ടായ അനുഭവം നോവലിൽ ഇങ്ങനെ വിവരിച്ചിരിക്കുന്നു:-

  
ഈ സന്തുഷ്ടിയുടെ കാരണം അതനുഭവിച്ച അയാൾക്ക് കണ്ടെത്താനായത്, ദീർഘമായ മനനത്തിനു ശേഷമാണ്. കുട്ടിക്കാലത്ത് ഞായറാഴ്ചകളിൽ, സുപ്രഭാതം ആശംസിക്കാൻ അമ്മായിയുടെ മുറിയിൽ അയാൾ പോകുമായിരുന്നു. അപ്പോൾ അവർ, താൻ കുടിച്ചു കൊണ്ടിരുന്ന ചായയിൽ മുക്കി, അതേ തരം കേക്കിന്റെ ഒരു കഷണം അയാൾക്ക് തിന്നാൻ കൊടുക്കുമായിരുന്നു.  ശൈശവത്തിലെ ആ സ്മരണയുടെ തള്ളിക്കയറ്റമാണ് ഇപ്പോൾ അതേ തരം കേക്ക് ചായയോടൊപ്പം കഴിച്ചപ്പോൾ അയാളെ ആഹ്ലാദം കൊണ്ട് നിറച്ചത്. എന്നാൽ അതിന്റെ കാരണം കണ്ടു പിടിക്കാൻ അയാൾക്ക് പണിപ്പെടേണ്ടി വന്നു.

## അവലംബം


വർഗ്ഗം:മനഃശാസ്ത്രം
മേസർ

*മൈക്രോവേവ് ആംപ്ലിഫൈഡ് ബൈ സ്റ്റിമുലേറ്റഡ് എമിഷൻ ഓഫ് റേഡിയേഷൻ* എന്നതിന്റെ ചുരുക്കപ്പേരാണ് **മേസർ**. ആയാസരഹിതമായി ഉത്പാദിപ്പിക്കാനും ഫലപ്രദമായി ഉപയോഗിക്കാനും കഴിയുന്ന 'മേസർ' കിരണങ്ങൾ ശാസ്ത്രജ്ഞർ വികസിപ്പിച്ചു. 
## പ്രത്യേകതകൾ
ലേസർ കണ്ടുപിടിക്കുന്നതിനു മുമ്പു തന്നെ മേസർ കണ്ടുപിടിച്ചിരുന്നു. മേസറുണ്ടാക്കാനുള്ള ആദ്യ ഉപകരണം 1953-ൽ നിർമ്മിക്കുകയും ചെയ്തു. പക്ഷേ മേസറിന്റെ സൃഷ്ടിക്ക് ശക്തിയേറിയ കാന്തിക മേഖല വേണമായിരുന്നു. ചുടു കുറയ്ക്കാൻ ശീതീകരണ സംവിധാനവും വേണം. ഈ ചെലവു കാരണം മേസർ പ്രചാരത്തിലെത്തിയിരുന്നില്ല.. 

അന്തരീക്ഷ ഊഷ്മാവിൽത്തന്നെ മേസർ നിർമ്മിക്കാനുള്ള വിദ്യയാണ് ഇപ്പോൾ വികസിപ്പിച്ചിരിക്കുന്നത്. ശക്തിയേറിയ കാന്തിക മേഖലയും വേണ്ട. ഇന്ന് ലേസർകൊണ്ടു ചെയ്യുന്ന മിക്ക ജോലികളും അദൃശ്യമായ മേസർകൊണ്ടു ചെയ്യാനാവും. 
## ഉപയോഗങ്ങൾ
മേസറിന് മനുഷ്യ ശരീരത്തിലൂടെ തുളച്ചു കയറാൻ കഴിയുന്നതിനാൽ സ്‌കാനറുകളിൽ ഫലപ്രദമായി അതുപയോഗിക്കാൻ കഴിയും. രോഗ നിർണയ മേഖലയിൽ അത് അത്ഭുതങ്ങൾ സൃഷ്ടിക്കും. വൈദ്യശാസ്ത്രത്തിൽ മുതൽ ജ്യോതിശാസ്ത്രത്തിൽ വരെ ഈ സാങ്കേതിക വിദ്യ  ഉപയോഗപ്പെടുത്താം 
### പ്രധാന മേസറുകൾ
**ആറ്റോമിക് ബീം മേസർ (Atomic beam masers)
**അമ്മോണിയ മേസർ (Ammonia maser)
**ഫ്രീ ഇലക്ട്രോൺ മേസർ( Free electron maser)
**ഹൈഡ്രൻ മേസർ ([Hydrogen maser)
**വാതക മേസറുകൾ (Gas masers)
**റുബീഡിയം മേസർ
**ഖര രൂപത്തിലുള്ള മേസർ
**റൂബി മേസർ
**ഇരുമ്പ് - സഫയർ മേസർ

## അവലംബം

## അധിക വായനയ്ക്ക്
* J.R. Singer, *Masers*, John Whiley and Sons Inc., 1959.
* J. Vanier, C. Audoin, *The Quantum Physics of Atomic Frequency Standards*, Adam Hilger, Bristol, 1989.

## പുറം കണ്ണികൾ
* arXiv.org search for "maser"
* Noble gas Maser
* 
* Bright Idea: The First Lasers 
* Invention of the Maser and Laser, American Physical Society
* Shawlow and Townes Invent the Laser , Bell Labs

വർഗ്ഗം:ലേസർ
മറക്കാത്ത കഥകൾ

എസ്.കെ. നായർ രചിച്ച  ഗ്രന്ഥമാണ് **മറക്കാത്ത കഥകൾ**. 1973-ൽ പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

ഈ കൃതി മലയാള മനോരമ ആഴ്ച്ചപ്പതിപ്പിൽ ഖണ്ഡശഃ പ്രസിദ്ധീകരിക്കപ്പെട്ടിരുന്നു. പിന്നീട് എൻ.ബി.എസ്. പുസ്തകരൂപത്തിൽ പ്രസിദ്ധപ്പെടുത്തി. ഈ ഗ്രന്ഥത്തിന്റെ മൂന്നു വോളിയങ്ങൾ പുറത്തിറങ്ങിയിട്ടുണ്ട് 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാളം ഓർമ്മപ്പുസ്തകങ്ങൾ
കേസരിയുടെ കഥ

കെ.പി. ശങ്കരമേനോൻ രചിച്ച  ഗ്രന്ഥമാണ് **കേസരിയുടെ കഥ**. 1979-ൽ പലവക ഗ്രന്ഥങ്ങൾക്കായി നൽകുന്ന കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്. 

ഈ ഗ്രന്ഥത്തിന്റെ 1981-ലെ പതിപ്പിന്റെ അവതാരിക എഴുതിയത് തകഴി ശിവശങ്കരപ്പിള്ളയായിരുന്നു. 

## അവലംബം

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ച കൃതികൾ
വർഗ്ഗം:മലയാള ജീവചരിത്രങ്ങൾ
വർഗ്ഗം:ഡി.സി.ബുക്സ് പ്രസിദ്ധീകരിച്ച പുസ്തകങ്ങൾ
ജൊജോബ

ഒരിനം കുറ്റിച്ചെടിയാണ് **ജൊജോബ** (ശാസ്ത്രീയനാമം: *Simmondsia chinensis*). സസ്യത്തിന്റെ ഫലത്തിൽ നിന്നും ഉണ്ടാക്കുന്ന എണ്ണ ജൊജോബ ഓയിൽ എന്നറിയപ്പെടുന്നു. സ്രാവിന്റെ ശരീരത്തിൽ നിന്നും എടുക്കുന്ന എണ്ണയേക്കാൾ ഗുണകരമാണ് ഈ എണ്ണ. ഇത് സൗന്ദര്യവർദ്ധ വസ്തുക്കൾ ഉണ്ടാക്കാനായി ഉപയോഗിക്കുന്നു. 120 വർഷം വരെ ആയുസ്സുള്ള സസ്യം 4 വർഷം കൊണ്ട് മൂപ്പെത്തുന്നു.

## അവലംബം

## പുറത്തേക്കുള്ള കണ്ണികൾ

* 
* Selected Families of Angiosperms: Rosidae —An explanation of the scientific name
* Jojoba oil as biodiesel
* Alternative Field Crops Manual
* USDA Plants Profile: ''Simmondsia chinensis''

വർഗ്ഗം:കുറ്റിച്ചെടികൾ
വർഗ്ഗം:ഔഷധസസ്യങ്ങൾ
വർഗ്ഗം:മെഴുകുകൾ
വർഗ്ഗം:കാലിഫോർണിയയിലെ സസ്യജാലം
ജോർജ് ബർട്ടൻ ആഡംസ്

**ജോർജ് ബർട്ടൻ ആഡംസ്** യു.എസ്. ചരിത്രകാരനും വിദ്യാഭ്യാസവിചക്ഷണനുമായിരുന്നു. വെർമോണ്ടിലെ ഫെയർഫീൽഡിൽ 1851 ജൂൺ 3-നു ജോർജ് ബർട്ടൻ ആഡംസ് ജനിച്ചു. ബെലോയിറ്റ് കോളജിൽ നിന്ന് 1873-ൽ ബി.എ. ബിരുദവും ലൈപ്സിഗ് യൂണിവേഴ്സിറ്റിയിൽ നിന്ന് 1886-ൽ പിഎച്ച്.ഡി. ബിരുദവും നേടി. 1888 മുതൽ യേൽ യൂണിവേഴ്സിറ്റിയിലെ ചരിത്രവിഭാഗം പ്രൊഫസറായി സേവനം അനുഷ്ഠിച്ച ആഡംസ് ആണ് യു.എസ്സിൽ മധ്യകാല ചരിത്രത്തിനു പ്രചാരം നൽകിയ അധ്യാപകൻ. 1894-ൽ ഇദ്ദേഹത്തിന്റെ ആദ്യ കൃതിയായ *സിവിലൈസേഷൻ ഡ്യൂറിംഗ് ദ് മിഡിൽ ഏജസ്* പ്രസിദ്ധീകൃതമായി. ഇംഗ്ലീഷ് ഭരണഘടനാചരിത്രപണ്ഡിതനെന്ന നിലയ്ക്കാണ് ആഡംസിന്റെ പ്രശസ്തി. 
*ദി ഒർജിൻ ഒഫ് ദി ഇംഗ്ലീഷ് കോൺസ്റ്റിറ്റ്യൂഷൻ (1920) 
*കോൺസ്റ്റിറ്റ്യൂഷണൽ ഹിസ്റ്ററി ഓഫ് ഇംഗ്ലണ്ട് (1921) 
തുടങ്ങിയവ ആഡംസ് എഴുതിയ പ്രാമാണിക കൃതികളാണ്. അമേരിക്കൻ ഹിസ്റ്റോറിക്കൽ റിവ്യൂ എന്ന മാസികയുടെ സ്ഥാപകനും ആദ്യത്തെ എഡിറ്ററും ഇദ്ദേഹമായിരുന്നു. 1925 മേയ് 26-ന് ന്യൂഹാവനിൽ ആഡംസ് അന്തരിച്ചു. 

## പുറത്തേക്കുള്ള കണ്ണികൾ
*http://www.quotesinternet.com/author/adams-george-burton/ 
*http://www.historians.org/info/aha_history/gbadams.htm 

1925-മരിച്ചവർ
വർഗ്ഗം:1925-ൽ മരിച്ചവർ
വർഗ്ഗം:അമേരിക്കൻ ചരിത്രകാരന്മാർ
കമ്പ്യൂട്ടേഷണൽ ലിംഗ്വിസ്റ്റിക്സ്

മാനവികഭാഷകളെ കമ്പ്യൂട്ടറിനു മനസ്സിലാക്കുന്നതിനുതകുന്ന സാങ്കേതികതകൾ നിർമ്മിക്കുന്ന ഒരു ശാസ്ത്രശാഖയാണ് **കമ്പ്യൂട്ടേഷണൽ ലിംഗ്വിസ്റ്റിക്സ്**. മനുഷ്യഭാഷയെയും, അതിന്റെ ഘടനാപരമായ പ്രത്യേകതകളെയും മനസ്സിലാക്കി, അതിനു സമാനമായ കമ്പ്യൂട്ടർ മോഡലുകൾ ഉണ്ടാക്കുകയാണ് ഇതിൽ ചെയ്യുന്നത്. യന്ത്രം, മനുഷ്യന്റെ സുഹൃത്തും വഴികാട്ടിയും ആയിരിക്കണം എന്ന ചിന്താഗതിയനുസരിച്ച് ഒരു യന്ത്രം രൂപകൽപ്പന ചെയ്യുമ്പോൾ അതിനു മനുഷ്യന്റെ ഭാഷയും മനസ്സില്ലാക്കാൻ കഴിയണം. ഇവിടെയാണ് കമ്പ്യൂട്ടേഷണൽ ലിംഗ്വിസ്റ്റിക്സിന്റെ പ്രസക്തി.

കമ്പ്യൂട്ടറുകളിലുള്ള സ്പെല്ലിങ് ചെക്കെർ, ഗ്രാമ്മർ ചെക്കെർ തുടങ്ങിയവ ഇതിന്റെ ചെറിയ പ്രയോഗങ്ങളാണ്. ആപ്പിൾ സിരി, വോയിസ്‌ സെർച്ച്‌ തുടങ്ങിയ പുത്തൻ സങ്കേതികവിദ്യകളും ഇതിൽ ഉൾപ്പെടുന്നു. കമ്പ്യൂട്ടർ സയൻസിലുള്ള അറിവും, ഭാഷാജ്ഞാനവും ഒരു പോലെ ആവശ്യമുള്ള ഈ പഠനശാഖക്ക് ലോകത്താകമാനം ധാരാളം ഗവേഷണാവസരങ്ങളുണ്ട്.
## പഠനകേന്ദ്രങ്ങൾ
ഇന്ത്യയിൽ ഹൈദരാബാദ് ഐ.ഐ.ഐ.ടിയാണ് ഈ മേഖലയിൽ ഗവേഷണം നടത്തുന്ന സ്ഥാപനങ്ങളിൽ പ്രമുഖം. കേരളത്തിൽ ശ്രീകൃഷ്ണപുരം ഗവ. എഞ്ചിനീയറിംഗ് കോളേജിൽ എം.ടെക്. കമ്പ്യൂട്ടേഷണൽ ലിംഗ്വിസ്റ്റിക്സ്' കോഴ്സ് നടത്തുന്നുണ്ട്.

വർഗ്ഗം:കമ്പ്യൂട്ടർ ശാസ്ത്രം
വർഗ്ഗം:ഭാഷാശാസ്ത്രം
എം.ആർ. ചന്ദ്രശേഖരൻ

മലയാളത്തിലെ ഒരു എഴുത്തുകാരനും പത്രപ്രവർത്തകനുമായിരുന്നു **എം.ആർ. ചന്ദ്രശേഖരൻ.** നിരൂപണ- തർജ്ജമ മേഖലയിൽ നിരവധി ഗ്രന്ഥങ്ങളുടെ കർത്താവായ ഇദ്ദേഹം മദിരാശി യൂണിവേഴ്സിറ്റിയിൽനിന്ന് ബി.ഒ.എൽ ബിരുദവും കേരളയൂണിവേഴ്സിറ്റിയിൽനിന്ന് എം.എ ബിരുദവും നേടി. കോളേജധ്യാപക സംഘടനയുടെ പ്രതിനിധിയായി ഇദ്ദേഹം കാലിക്കറ്റ് യൂണിവേഴ്സിറ്റിയുടെ സെനറ്റിലും സിൻഡിക്കേറ്റിലും അംഗമായിരുന്നിട്ടുണ്ട്. 2010-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം ഉൾപ്പെടെ പല പുരസ്കാരങ്ങളും ലഭിച്ചിട്ടുണ്ട്. 1929 ഫെബ്രുവരി 26നു ജനിച്ച ഇദ്ദേഹം 2024 ഡിസംബർ 5നു വാർദ്ധക്യസഹജമായ കാരണങ്ങളാൽ എറണാകുളത്തെ സാന്ത്വന പരിചരണ കേന്ദ്രത്തിൽ വെച്ച് അന്തരിച്ചു.

## കൃതികൾ

* കേരളത്തിലെ പുരോഗമന സാഹിത്യപ്രസ്ഥാനത്തിന്റെ ചരിത്രം
* എന്റെ ജീവിതകഥയിലെ എൻ.വി.പർവ്വം 
* കമ്യൂണിസം ചില തിരുത്തലുകൾ 
* ഉഴുതുമറിച്ച പുതുമണ്ണ്‌ 
* ജോസഫ്‌ മുണ്ടശ്ശേരി: വിമർശനത്തിന്റെ പ്രതാപകാലം 
* ഗോപുരം
* ഗ്രന്ഥപൂജ
* നിരൂപകന്റെ രാജ്യഭാരം
* സത്യവും കവിതയും
* ലഘുനിരൂപണങ്ങൾ
* കമ്മ്യൂണിസ്‌റ്റ്‌ കവിത്രയം
* നാം ജീവിക്കുന്ന ഈ ലോകം
* മനുഷ്യാവകാശങ്ങൾ
* മാനത്തേയ്‌ക്കു നോക്കുമ്പോൾ
* ഉഴുതുമറിച്ച പുതുമണ്ണ്‌
* പടിവാതില്‌ക്കൽ
* കൊക്കോറോ
* മാറ്റിവെച്ചതലകൾ
* ജെങ്കിസ്‌ഖാൻ
* തിമൂർ
* മലയാളനോവൽ ഇന്നും ഇന്നലെയും

## പുരസ്കാരങ്ങൾ
മലയാളനോവൽ ഇന്നും ഇന്നലെയും എന്ന ഗ്രന്ഥത്തിന് 2010-ൽ നിരൂപണ-പഠനസാഹിത്യത്തിനുള്ള കേരള സാഹിത്യ അക്കാദമി പുരസ്കാരം  നേടിയിട്ടുണ്ട്. 

## അവലംബം

## പുറത്തേയ്ക്കുള്ള കണ്ണികൾ
* പുഴ.കോം 

വർഗ്ഗം:കേരള സാഹിത്യ അക്കാദമി പുരസ്കാരം ലഭിച്ചവർ
വർഗ്ഗം:മലയാളസാഹിത്യകാരന്മാർ
കെഓഫീസ്

ഒരു സ്വതന്ത്ര ഓഫീസ് സ്യൂട്ടാണ് **കെഓഫീസ്**.  ലിനക്സ്, വിൻഡോസ്, മാക് ഓഎസ് ടെൻ പ്ലാറ്റ്ഫോമുകളിൽ ലഭ്യമായ കെഓഫീസിൽ വേഡ് പ്രൊസസർ (കെവേഡ്), സ്പ്രഡ്ഷീറ്റ് പ്രോഗ്രാം (കെസെൽസ്), പ്രസന്റേഷൻ പ്രോഗ്രാം (കെഓഫീസ് ഷോകേസ്), വെക്റ്റർ ഗ്രാഫിക്സ് പ്രോഗ്രാം (കെഓഫീസ് ആർട്ട് വർക്ക്) എന്നിവ ഉൾപ്പെടുത്തിയിട്ടുണ്ട്.

കെഡിഇ പ്ലാറ്റ്ഫോമിനെ ലക്ഷ്യമാക്കിയാണ് കെഓഫീസ് രംഗത്തെത്തിയത്. എന്നാൽ 2010ൽ ഒരു വിഭാഗം കെഡിഇ ഡെവലപ്പർമാർ കെഓഫീസ് കാലിഗ്ര ഓഫീസ് എന്ന പേരിൽ പുതുക്കിപ്പണിതിട്ടുണ്ട്.

## സവിശേഷതകൾ
കെഓഫീസ് ലിനക്സ് പ്ലാറ്റ്ഫോമിനു വേണ്ടിയാണ് പുറത്തിറക്കിയത്. പതിപ്പ് രണ്ട് മുതൽ വിൻഡോസ്, മാക് ഓഎസ് ടെൻ പ്ലാറ്റ്ഫോമുകളിലും കെഓഫീസ് ലഭ്യമാണ്.

## സാങ്കേതിക കാര്യങ്ങൾ
ക്യൂട്ടി ചട്ടക്കൂടും കെഡിഇ പ്ലാറ്റ്ഫോമും ഉപയോഗിച്ചാണ് കെഓഫീസ് നിർമ്മിച്ചിട്ടുള്ളത്. ഇതിലെ ഘടകങ്ങളെല്ലാം തന്നെ സ്വതന്ത്ര അനുമതിപത്രങ്ങളിൽ പുറത്തിറക്കിയതാണ്. പരമാവധി ഓപൺ ഡോക്യുമെന്റ് ഫോർമാറ്റ് ഉപയോഗിക്കുകയും ചെയ്യുന്നു. കെഡിഇ എസ്.സി നാല് മുതൽ കെഓഫീസ് കെഡിഇയിൽ നിന്ന് വേർപിരിയുകയും കെഓഫീസ് ഹോംപേജ് വഴി ഡൗൺലോഡ് ചെയ്യാൻ അവസരം നൽകുകയും ചെയ്യുന്നു.

ഫ്ലേക്ക്, പിഗ്മെന്റ് എന്നിവ പരമാവധി കെഓഫീസിൽ ഉപയോഗിച്ചിരിക്കുന്നു.  പരമാവധി ബഗ്ഗുകൾ കുറക്കാനും ഉപയോക്തൃ സൗഹൃദമാക്കിത്തീർക്കാനും കെഓഫീസ് നിർമ്മാതാക്കൾ പരിശ്രമിക്കുന്നുണ്ട്. കെഓഫീസിനു വേണ്ടി ഓപൺ ഡോക്യുമെന്റ് ലൈബ്രറി നിർമ്മിക്കാനും പദ്ധതിയുണ്ട്. അതിയന്ത്രവൽകൃത പദ്ധതികൾക്കായി ഡി-ബസോ ജാവാസ്ക്രിപ്റ്റ്, പൈത്തൺ, റൂബി പോലെയുള്ള സ്ക്രിപ്റ്റിംഗ് ഭാഷകളോ ഉപയോഗിക്കാവുന്നതാണ്.

## അവലംബം

## പുറത്തേക്കുള്ള കണ്ണികൾ
* 

വർഗ്ഗം:സ്വതന്ത്ര ഓഫീസ് സ്യൂട്ട്
വർഗ്ഗം:കെ.ഡി.ഇ
പെട്രോ സസ്യങ്ങൾ

[thumb|right|250px|[കടലാവണക്ക്, ഒരിനം പെട്രോസസ്യം]]
പുഷ്പിക്കുന്ന സസ്യങ്ങളിലെ ചില കുടുംബങ്ങളിലെ സസ്യങ്ങൾ പതിനായിരത്തിലധികം ഡാൾട്ടൻ തന്മാത്രാഭാരമുള്ള ജൈവരാസയൗഗികങ്ങൾ പ്രകാശസംശ്ലേഷണം വഴി ഉല്പാദിപ്പിച്ചു സംഭരിച്ചുവയ്ക്കുന്നു. ഇത്തരം സസ്യങ്ങൾ **പെട്രോ സസ്യങ്ങൾ** അഥവാ **പെട്രോളിയം സസ്യങ്ങൾ** എന്നറിയപ്പെടുന്നു. പെട്രോളിനും ഡീസലിനും സമാനമായ ഹൈഡ്രോകാർബണുകൾ സംഭരിച്ചുവെയ്ക്കുന്ന സസ്യങ്ങളെ പെട്രോസസ്യങ്ങൾ എന്നു സാധാരണയായി നിർവചിക്കുന്നു. യൂഫോർബിയേസി, അപ്പോസൈനേസി, അസ്ക്ലിപ്പിയാഡേസി, സപ്പോട്ടേസി, മോറേസി, ഡിപ്റ്റെറോകാർപ്പേസി, ആസ്റ്ററേസി എന്നിവയാണ് ഇതിലെ പ്രധാന സസ്യകുടുംബങ്ങൾ.

ഇവയിൽ മിക്കവയും ലാറ്റക്സ് എന്നറിയപ്പെടുന്ന പാലു പോലുള്ള ദ്രാവകം ഉല്പാദിപ്പിക്കുന്നു. സസ്യങ്ങളിലെ ലാറ്റിസിഫേർസ് എന്ന കോശസമൂഹങ്ങളിലാണ് ഇവ രൂപം കൊള്ളുന്നത്. ഈ ലാറ്റക്സ് വേർതിരിക്കുമ്പോൾ ലഭിക്കുന്ന അസംസ്കൃതവസ്തുവാണ് ബയോക്രൂഡ് എന്നറിയപ്പെടുന്നത്. ട്രൈഗ്ലിസറൈഡുകൾ, മെഴുകുകൾ, ടെർപീനുകൾ, ഫൈറ്റോ സ്റ്റീറോളുകൾ തുടങ്ങി നിരവധി രാസവസ്തുക്കളുടെ മിശ്രിതമാണ് ബയോക്രൂഡ്. ഇവയെ രാസപ്രക്രിയകൾക്കു വിധേയമാക്കിയാണ് ഇന്ധനങ്ങൾ നിർമ്മിക്കുന്നത്. 

## ചില പെട്രോ സസ്യങ്ങൾ
* കടലാവണക്ക്
* ഗ്വയൂർ
* തത്തമ്മച്ചെടി

## അവലംബം

## പുറത്തേക്കുള്ള കണ്ണികൾ

വർഗ്ഗം:സസ്യശാസ്ത്രം
ബ്രിട്ടീഷ് ലൈബ്രറി (തിരുവനന്തപുരം)

കേരളത്തിൽ തിരുവനന്തപുരത്തുണ്ടായിരുന്ന  ഒരു ലൈബ്രറിയാണ് **ബ്രിട്ടീഷ് ലൈബ്രറി**. 1964-ഏപ്രിൽ 1-നാണ് ലൈബ്രറി പ്രവർത്തനം ആരംഭിച്ചത്. ബ്രിട്ടീഷ്ഗവണ്മെന്റായിരുന്നു ആദ്യകാലത്ത് ഇതിന്റെ നടത്തിപ്പുകാർ. ബ്രിട്ടീഷ് സർക്കാർ കേരളത്തിലെയും ഭോപ്പാലിലേയും ബ്രിട്ടീഷ് ലൈബ്രറികളുടെ പ്രവർത്തനം അവസാനിപ്പിക്കാൻ തീരുമാനിച്ചു. കേരള സർക്കാരിന്റെ മേൽനോട്ടത്തിൽ ലൈബ്രറി തുടർന്നു പ്രവർത്തിപ്പിക്കുവാൻ തീരുമാനിച്ചെങ്കിലും നടപ്പായില്ല. 

## അവലംബം

## പുറത്തേക്കുള്ള കണ്ണികൾ

വർഗ്ഗം:കേരളത്തിലെ ഗ്രന്ഥാലയങ്ങൾ
വർഗ്ഗം:തിരുവനന്തപുരം
കോതയാർ

മൂവാറ്റുപുഴയാറിന്റെ മൂന്നു പോഷകനദികളിൽ ഒന്നാണ് **കോതയാർ**. തൊടുപുഴയാർ, കാളിയാർ എന്നിവയാണ് മറ്റു പോഷകനദികൾ. കോതമംഗലം ആറാണ് കോതയാർ എന്നറിയപ്പെടുന്നത്. 

## അവലംബം

വർഗ്ഗം:മൂവാറ്റുപുഴയാറിന്റെ പോഷകനദികൾ
തണൽ തരാത്ത മരങ്ങൾ

ആകാശത്തിന്റെ നിറം എന്ന ചിത്രത്തിനു ശേഷം ഡി. ബിജു സംവിധാനം നിർവഹിക്കുന്ന മലയാളചലച്ചിത്രമാണ് **തണൽ തരാത്ത മരങ്ങൾ**. ജയസൂര്യയാണ് ചിത്രത്തിലെ നായക കഥാപാത്രത്തെ അവതരിപ്പിക്കുന്നത്. കൊച്ചി നഗരത്തിലെ രണ്ട് തൂപ്പുകാരുടെ ജീവിതത്തെ പ്രമേയമാക്കിയാണ് ചിത്രം നിർമ്മിക്കുന്നത്. സലിംകുമാറും ഒരു പ്രധാന വേഷം അവതരിപ്പിക്കുന്നു. വയനാടിലും സമീപപ്രദേശങ്ങളിലുമാണ് ചിത്രീകരണം നടത്തുക.

## അവലംബം

## പുറത്തേക്കുള്ള കണ്ണികൾ

വർഗ്ഗം:പുറത്തിറങ്ങാനിരിക്കുന്ന മലയാളചലച്ചിത്രങ്ങൾ
വർഗ്ഗം:ഡി. ബിജു സം‌വിധാനം ചെയ്ത ചലച്ചിത്രങ്ങൾ
നെയ്‌വേലി

തമിഴ്‌നാട്ടിലെ  കടലൂർ ജില്ലയിലെ ഒരു പട്ടണമാണ് *നെയ്‌വേലി*' () . ഈ നഗരം ബംഗാൾ ഉൾക്കടലിൽനിന്നും 52 കിലോമീറ്റർ അകലത്തിൽ,  പുതുച്ചേരിയുടെ പടിഞ്ഞാറായും ചെന്നൈ നഗരത്തിന്  197 കിലോമീറ്റർ തെക്കായി .  സ്ഥിതിചെയുന്നു. നെയ്‌വേലി ലിഗ്‌നൈറ്റ് കോർപറേഷൻ 1956-ൽ ലിഗ്‌നൈറ്റ് ഖനനം തുടങ്ങിയതിനുശേഷമാണ് ഈ നഗരം സ്ഥാപിക്കപ്പെട്ടത്. 

## അവലംബങ്ങൾ


വർഗ്ഗം:തമിഴ്നാട്ടിലെ പട്ടണങ്ങൾ
ഫ്രൈഡേ (ചലച്ചിത്രം)

ലിജിൻ ജോസ് സംവിധാനം ചെയ്ത് 2012-ൽ പുറത്തിറങ്ങിയ മലയാളചലച്ചിത്രമാണ് ***ഫ്രൈഡേ***. ഫഹദ് ഫാസിൽ, ആൻ അഗസ്റ്റിൻ, മനു എന്നിവരാണ് പ്രധാനവേഷങ്ങളിൽ അഭിനയിച്ചിരിക്കുന്നത്. നജീം കോയ ആണ് ഈ ചിത്രത്തിന്റെ രചന നിർവ്വഹിച്ചിരിക്കുന്നത്.  ഇന്നോവേറ്റീവ് ഫിലിം കൺസെപ്റ്റ്സിന്റെ ബാനറിൽ തോമസ് ജോസഫ് പട്ടത്താനം, സാന്ദ്ര തോമസ് എന്നിവർ ചേർന്നാണ് ഈ ചിത്രം നിർമ്മിച്ചത്.

## അഭിനേതാക്കൾ
* ഫഹദ് ഫാസിൽ – കൃഷ്ണബാലു
* മനു – മുനീർ
* ആൻ അഗസ്റ്റിൻ – ജിൻസി
* നെടുമുടി വേണു – പുരുഷു
* വിജയരാഘവൻ – സി.ഐ.
* ടിനി ടോം – ജയകൃഷ്ണൻ
* ആശ ശരത് – പാർവ്വതി
* പ്രകാശ് ബാരെ – അരുൺ
* സാലു കൂറ്റനാട് – ആശാരി മോനിച്ചൻ
* സീമ ജി. നായർ – അമ്മ
* മണികണ്ഠൻ പട്ടാമ്പി – പോളച്ചൻ
* കലാഭവൻ റഹ്‌മാൻ – പീറ്റർ
* ചാലി പാല – പൊന്നപ്പൻ
* സുധീർ കരമന – ബോട്ട് കണ്ടക്ടർ
* ബൈജു എഴുപുന്ന – ബൈജു
* നിമിഷ സുരേഷ് – അശ്വതി
* ഗായത്രി – മുനീറിന്റെ അമ്മ
* ശശി കലിംഗ – പപ്പൻ

## സംഗീതം

## പുറത്തേക്കുള്ള കണ്ണികൾ
* 
* ''ഫ്രൈഡേ''  – മലയാളസംഗീതം.ഇൻഫോ

വർഗ്ഗം:2012-ൽ പുറത്തിറങ്ങിയ മലയാളചലച്ചിത്രങ്ങൾ
വർഗ്ഗം:ഫഹദ് ഫാസിൽ അഭിനയിച്ച ചലച്ചിത്രങ്ങൾ